September 8, 2021 - Gradski Magazin\nWizz Air Abu Dhabi, najmlađa nacionalna avio-kompanija Ujedinjenih Arapskih Emirata, nudi uzbudljive mogućnosti za putovanje onima koji žele da istraže glavni grad ove zemlje. Ovaj grad je postao svetski poznat po svojoj neverovatnoj umetnosti, kulturi, tradiciji i turističkoj ponudi. Linija između Beograda i glavnog grada UAE otvara nove mogućnosti za …\nAko ste neko ko je željan adrenalinske avanture i izlaska iz zone komfora, onda je ova priča za vas! Odavno slušam izuzetno pozitivna iskustva svojih prijatelja koji su bili na raftingu i ne poznajem nikoga ko to iskustvo njie želeo da ponovi. Posmatrajući fotografije fenomenalnih predela i scena brzaka, koje …\nNa terenima Teniske akademije „Janko Tipsarević“ od 18-21. septembra 2021. godine biće održan šesti po redu memorijalni turnir „Anastasija Beba Stajić“. U spomen na prerano preminulu teniserku Srbije Anastasiju Bebu Stajić, koja je život izgubila u tragičnoj saobraćanoj nesreći 2014. godine na Adi Huji, na terenima Teniske akademije „Janko Tipsarević“ …


RTS :: Trka za evropskim prosekom, potrebno više investicija\nEkonomija Trka za evropskim prosekom, potrebno više investicija\nsubota, 10. feb 2018, 19:30 -> 19:40\nTrka za evropskim prosekom, potrebno više investicija\nStrategija Evropske unije za Zapadni Balkan otvorila je mogućnost članstva za Srbiju i Crnu Goru do 2025. Ali, kada bi domaća ekonomija mogla da uhvati korak sa prosekom Unije? Srbiji i regionu je, proocenjuju, potrebno više investicija i brži rast da bi se u dogledno vreme smanjio zaostatak za EU.\nDa li politička podrška članstvu znači i veću finansijsku pomoć? Komesar Han kaže da će u prvo vreme iznosi biti isti, ali sa drugačijim prioritetima.\n"Neće biti povećanja finansijske pomoći u apsolutnim iznosima, ali uz prenamenu i izmenjene prioritete, biće zapravo više novca za ekonomski razvoj. Recimo, omogući ćemo zajmove i garancije i za privatni sektor", napominje komesar za proširenje Johanes Han.\nSrbiji i regionu je potrebna mnogo značajnija ekonomska pomoć EU da bi u dogledno vreme uhvatili korak sa evropskim prosekom, upozoravaju analize.\nSvetska banka je izračunala da je sadašnjom stopom rasta za to potrebno 60 godina.\nAko bi ekonomski rast bio šest procenata godišnje, region bi se do 2030. približio i došao do proseka, ukazuje Dušan Rajić sa nemačkog Instituta za spoljnu politiku i bezbednost.\n"Sopstvenim snagama region to ne može da postigne, ne može da se izvuče iz sadašnje situacije tako što će sam sebe vući za kosu", dodaje Rajić.\nPristup bespovratnim fondovima kao zamajac?\nZato analiza nemačkog instituta za spoljnu politiku i bezbednost predlaže da se Srbiji i drugima već sada omogući pristup bespovratnim strukturnim fondovima Evropske unije dostupnim samo zemljama članicama, iz kojih će, recimo Hrvatska, dobiti 12 milijardi evra u sledeće tri godine.\nRajić navodi da je moguće da se predristupni IPA fondovi prošire kroz ulaganja u infrastrukturu – pre svega saobraćaj, transport, energiju, obrazovanje i zdravstvo, nauku i razvoj.\n"To je ono gde ceo region civilizacijski zaostaje za ostatkom kontinenta", ukazuje Dušan Rajić.\nStrategija EU prediviđa da Srbija u godinama pred ulazak EU može da očekuje značajan porast predristupne bespovratne pomoći, koja je sada oko 200 miliona evra godišnje, kako bi se pripremila za efikasno korišćenje višestruko većih iznosa koje će imati na raspolaganju kao zemlja članica.\n(nedelja, 11. feb 2018, 09:57) - anonymous [neregistrovani]\nIskren da budem ,Srbija nema sanse ni za 50 godina da ekonomski bilo sta znacajno postigne a bez velikog upumpavanja para. Jednostavno,provedete neko vreme ovde i sve vam je jasno za 15 dana.Verujte da sam iskrena i da volim svoju zemlju.


Moćna Vizualizacija Osvetljenja i Scene_\nOdlično uklopljena kombinacija motorizovanih i ručnih fejdera, kao i dva nezavisna dela za reprodukciju nude trenutni pristup svim kontrolama.\nNX4 uključuje full HD multifunkcionalni ekran osetljiv na dodir velike osvetljenosti, 8 dodeljivih enkodera, dodeljivi enkoderi jačine, pomoćni mini ekran osetljiv na dodir, tastatura i komandna sekcija.\nBesplatna dijagnostika sistema\nIzviđanje terena i provera sistema_\nPošaljite email na info@skypro.rs sa naznakom Dijagnostika sistema (audio/video/rasveta) i bićete kontaktirani u najkraćem roku.\nVisoko obučeni profesionalci_\nNaš tim poseduje najviše sertifikate iz tehnologije i godine iskustva u svim aspektima tehnološke integracije. Naša posvećenost zadovoljstvu klijenata može se videti kroz našu izuzetnu pos...\nSnažan Wash Effects uređaj_\nSkyPro je ovlašćeni integrator AV sistema i sistema za rasvetu, sertifikovani provajder servisa i regionalni distributer i preprodavac za stotine proizvođača audio-vizuelnih tehnologija. Dobili smo status partnerstva na visokom nivou našim napornim radom, iskustvom i posvećenošću.\nKoristeći svoje dugogodišnje veze sa tehnološkim liderima, SkyPro je u mogućnosti da ponudi našim klijentima najnovije u audio vizuelnom segmentu i objedinjenim komunikacionim rešenjima. Imamo jedinstvenu mogućnost da obezbedimo najbolje cene, prednost raspodele proizvoda, vrhunsku tehničku podršku i prilagođene ponude. Mi biramo opremu za naše projekte na osnovu usklađivanja tehničkih zahteva, budžeta i ciljeva sa najboljom dostupnom tehnologijom.\nPreko 20 godina iskustva_\nPružamo prilagođena i jedinstvena audio, vizuelna i svetlosna rešenja za ugostiteljstvo, zabavnu industriju, obrazovanje, kao i kompanijama za rentiranje svih veličina na području jugoistočn...\nNaše rukovodstvo i zaposleni čine naš tim vodećim u industriji. Imamo posvećenost i znanje da pružimo našim klijentima najbolje...\nIzviđanje i provera sistema_\nPošaljite email na info@skypro.rs sa naznakom Dijagnostika sistema i bićete kontaktirani u najkraćem roku.


Iz liste „Za budućnost CG“ demantuju medijske navode o predlogu nove vlade - Novi Standard\nIz liste „Za budućnost CG“ demantuju medijske navode o predlogu nove vlade\n10.09.2020. 17:18 10.09.2020.\n„Riječ je o providnom pokušaju manipulacije i unošenja zabune od strane odlazećeg režima i njegovih tradicionalnih medijskih pomagača“\nIz Koalicije „Za budućnost Crne Gore“ reagovali su na navode pojedinih medija koji su objavili kako će izgledati sastav nove Vlade, odnosno imena budućih ministara, a koji je prema pisanju Informera predložio Građanski pokret Ura.\n„Džabe provocirate svađe i podjele među konstituentima nove vlasti, puštajući u “opticaj” neke navodne sastave nove vlade. Kriminalci iz Brozove Udbe: vaše vrijeme je prošlo. Poštovani slobodni građani, koji ste glasali da Crna Gora bude bolja i pravednija, ne brinite“, kazala je kandidat za poslanika Koalicije „Za budućnost Crne Gore“ Jelena Božović.\nSamo sastav Vlade koji bude plod pregovora i volje poslanika tri koalicije – može dobiti podršku, pojasnila je ona.\n„Niko sa strane, a posebno Udba, neće moći da omete izbornu volju građana“, kazale je ona.\nČlan ekspertskog tima Koalicije „Za budćnost Crne Gore“ Boško Vukićević istakao je, da objavljivanje navodne liste ministara nove Vlade Crne Gore u jednom mediju iz Srbije predstavlja klasičnu dezinformaciju i neistinu.\n„Riječ je o providnom pokušaju manipulacije i unošenja zabune od strane odlazećeg režima i njegovih tradicionalnih medijskih pomagača. Pregovori o formiranju nove Vlade i imenima tek treba da počnu“, zaključio je Vukićević.\nIzvor IN4S, 10. septembar 2020.\nINFORMER O SASTAVU NOVE VLADE\nKako Informer ekskluzivno saznaje iz izvora bliskih rukovodstvu URA, ova stranka predložila je kandidate za sastav nove crnogorske vlade i on će biti predočen partnerima iz druge dve pobedničke liste. Kako saznajemo, mesto predsednika Skupštine Crne Gore biti dodeljeno kandidatu iz Demokratskog fronta, ali to je slaba uteha, budući da su Srbi očigledno izvisili za mesta u budućoj vladi.\nPrema predlogu URA, ovo su kanidati za sastav nove Vlade Crne Gore, po čemu se može zaključiti da Srba gotovo da i nema, ako se izuzme proslavljeni vaterpolista Andrija Prlainović, kome je namenjeno mesto ministra sporta.\nS druge strane, kako je Informer već najavio, ministarstvo spoljnih poslova predviđeno je za Milku Tadić, sestru od strica bivšeg predsednika Srbije Borisa Tadića, poznatu po antisrpskim stavovima.\nMinistarstvo unutrašnjih poslova – Andrija Jovićević\nMinistarstvo spoljnih poslova – Milka Tadić Mijović\nMinistarstvo odbrane – Blagoje Grahovac\nMinistarstvo pravde – Dragan Šoć\nMinistarstvo ekonomije – Milojko Spaić\nMinistarstvo turizma i održivog razvoja – Dragan Krapović\nMinistarstvo finansija – Miloš Vuković\nMinistarstvo kulture – Nevenka Ćirović\nMinistarsvo prosvete – Božena Jelušić\nMinistarstvo omladine i sporta – Andrija Prlainović\nMinistarstvo javne uprave – Boris Marić\nMinistarstvo zdravlja – Vuk Kadić\nMinistartvo poljoprivrede – Budimir Mugoša\nMinistarstvo nauke – Maja Čabarkapa\nMinistarstvo saobraćaja i pomorstva – Slobodan Živaljević\nMinistarstvo rada i socijalnog staranja – Branka Bošnjak\nMinistarstvo za ljudska i manjinska prava – Hazbija Kalač\nIzvor Informer, 10. septembar 2020.\nPreporučujemoVlada Crne GoreZa budućnost Crne GoreZdravko KrivokapićInformerCrna Gora


Tanjug — Stranica 2 od 9 — Cenzolovka\nPiše Jelka Jovanović\nKojim medijima danas „upravlja“ država Srbije, preciznije vladajuća koalicija koju predvodi Srpska napredna stranka?\nZa Medijsko praćenje aktivnosti Ministarstva zaštite životne sredine, kojim rukovodi Irena Vujović, pre tri meseca je izdvojeno dva miliona dinara. Putem javne nabavke pomenuti posao je dobilo Javno preduzeće Novinska agencija Tanjug, koje je ranije ovog meseca izbrisano iz Agencije za privredne registre.\nNovi glavni i odgovorni urednik Tanjuga je Jovana Joksimović, nekadašnje lice televizije Prva.\n„Tanjug“ obrisan iz APR-a, šest godina nakon što je prestao da postoji\nNa sajtu Agencije za privredne registre danas, 09.03, je objavljeno da je Javno preduzeće "Novinska agencija Tanjug" obrisano iz registra.\nFirma „Tačno“ registrovala šest Tanjugovih servisa\nJavno preduzeće „Novinska agencija Tanjug“ i servisi te agencije danas su izbrisani iz Agencije za privredne registre (APR), stoji na sajtu registra. Istovremeno je danas beogradska firma „Tačno“, koja je krajem prošle godine stekla pravo da koristi imovinska prava te agencije, registrovala šest Tanjugovih servisa.\nDanašnje suđenje povodom tužbe koju je novinska agencija Tanjug podnela protiv urednika Fejk njuz tragača, Stefana Janjića, nije održano jer se direktorka te agencije, Branka Đukić nije pojavila zbog bolesti. Naredni termin suđenja zakazan je za april.\nIzvesno je da privatna kompanija „Tačno“ delom u vlasništvu pevača Željka Joksimovića i suvlasnice K1 televizije Manje Grčić, kupuje Tanjug, ali šta ta transakcija konkretni znači i kakva je budućnost novinske agencije, i dalje ostaju otvorena pitanja jer na njih juče nisu želeli da nam odgovore ni Joksimović ni Grčić, ali ni glavna urednica Tanjuga Branka Đukić.\n„Rešen“ problem privatizacije Tanjuga, Sekulić kaže – pitanje gimnastike\nIako su mediji preneli da su Tanjug kupile firme Željka Joksimovića i Manje Grčić, iz Direkcije za imovinu kažu da nije reč o prodaji te novinske agencije, već da je firma "Tačno", u vlasništvu Minacord Media i RTV Pančevo, stekla prava na korišćenje Tanjugovih imovinskih prava. Iz konkurentskih novinskih agencija kažu da će se država ovim manevrom rešiti dva problema - vlasništva nad Tanjugom i kritika iz Evropske unije zbog nedovršenog procesa privatizacije medija.\nNova.rs, Newsmax Adria\nDržava izlazi iz Politike, Tanjug se briše iz APR\nVlada Srbije je usvojila Akcioni plan za primenu Medijske strategije od 2020. do 2025. godine, a taj dokument je objavljen u Službenom glasniku.\n„Tanjug ne prenosi samo činjenice vezane za krivično postupak, nego se vrednosno opredeljuje u odnosu na krivično delo, negirajući njegovo postojanje, uprkos suprotnoj sudskoj odluci“\nGeneralna sekretarka Nezavisnog udruženja novinara Srbije (NUNS) Tamara Filipović izjavila je danas da Novinska agencija Tanjug, koja je uredbom Vlade Srbije trebalo da prestane sa radom u oktobru 2015. godine, pet godina kasnije posluje uz odobravanje iz vrha vlasti.\nSagovornici N1 o tužbi Tanjuga: Pritisak na novinare koji proveravaju podatke\nPiše Milan Savatović\nNovinska agencija Tanjug tužila je Stefana Janjića, urednika portala Fake News Tragač koji se bavi otkrivanjem lažnih vesti, jer je tokom gostovanja na televiziji N1 početkom jula između ostalog konstatovao da se toj agenciji "ne može verovati jedan kroz jedan". Tanjug, koji je 2015. ugašen odlukom Vlade Srbije, tvrdi da mu je Janjić tako ugrozio kreditnu sposobnost i traže da bude osuđen na uslovnu kaznu zatvora. Sagovornici N1 poručuju da je ovo pritisak na novinare koji proveravaju podatke.


Kon: "Nismo daleko od katastrofe, ali nema šanse za vanredno stanje"\nKon: „Nismo daleko od katastrofe, ali nema šanse za vanredno stanje“\nA. J. 11. novembra 2020. 08:22\nČlan Kriznog štaba Predrag Kon upozorio je u utorak da Srbija nije daleko od katastrofalne epidemiološke situacije u kojoj ljudi više neće imati gde da se leče, ali je dodao da ne postoji ni „teorijska šansa“ da ponovo bude proglašeno vanredno stanje.\n„Taj broj sa kojim se množi broj zvanično potvrđenih slučajeva zaraze je u početku bio između pet i 10, a nakon što su urađena istraživanja to je između 10 i 20“, navodi Kon.\nOn navodi da nema drugog plana za dalje osim da se oslobađaju mesta i da se obezbedi da najteži bolesnici imaju gde da se leče. „Ovaj nalet je toliko veliki i ne bi trebalo da se čudimo jer je sledeći stepen katastrofalna epidemiološka situacija. To je situacija u kojoj nemaju gde da se leče ljudi. Mora da se razume da ne pričam ovo radi plašenja nego je to objektivno stanje“, naglašava Kon.\nbroj zaraženihdr Predrag Konsrbija


Održan novogodišnji koncert Banjalučke filharmonije – mojKontakt portal – Radio Televizija Kontakt\nDirektor Banjalučke filharmonije Ivan Otašević rekao je novinarima pred početak koncerta da je novogodišnji koncert način da se gostima na koncertu i ostalim građanima poželi sve najljepše u novoj godini.\nOn je najavio da Banjalučka filharmonija u 2015. godini planira da nastavi uspješnu saradnju sa Narodnim pozorištem u Beogradu, gdje će kao gost dirigovati šef dirigent Banjalučke filharmonije Vanesa Kremenović.\n“Naši članovi će krajem marta imati priliku da učestvuju na koncertu orkestra Narodnog pozorišta, što je velika stvar, a naš dirigent Vanesa Kremenović imaće priliku da diriguje jedan koncert u Beogradu”, naglasio je Otašević.\nOrkestar banjalučke filharmonije danas je nastupao pod dirigentskom palicom Vanese Kremenović, te gosta – direktora i dirigenta Opere Narodnog pozorišta u Beogradu Ane Zorane Brajović.\nNa koncertu, koji je održan u Kulturnom centru “Banski dvor”, izvedene su kompozicije sa repertoara svih svjetskih simfonijskih orkestara.\nBanjalučka filharmonija osnovana je početkom 2010. godine i ima 57 članova, prenose agencije.\nRadnici banjalučkog “Kosmosa” pisali Vladi: Hoćemo plate, doprinose i staž


F1Srbija | Eklston hoće 8 timova i 3 bolida\nEklston hoće 8 timova i 3 bolida\nFinansijski problemi Kejtrema kao i opstanak tima dve su glavne teme poslednjih dana u krugovima F1.\nŠef Formule 1, Berni Eklston, izašao je sa izjavom da bi bio srećan kad bi se problematični tim povukao iz Formule 1.\nPoslednjih dana je nosilac F1 prava otišao dalje u svojim izjavama, rekavši da bi voleo kad bi pojedini timovi sa začelja (Kejtrem, Marusija, Zauber..) nestali i bili zamenjeni trećim bolidom većih timova.\n"Trebali bi da odustanu ako nemaju novca. Spreman sam za Formulu 1 sa 8 timova i 3 bolida po timu".\n"Da li je bolje videti treći Ferari ili Kejtrem? Ferari može naći sponzore u Americi i američkog vozača. Takođe i ostali veliki timovi."\n"Uzmimo za primer Kejtrem. Investirali su dosta novca, trebaće im još puno, kao i vozači koji će im plaćati da voze u timu. Čemu sve to ako na kraju opet ne mogu biti konkurentni", upitao se Eklston, uz iznošenje novih ideja.


Poremećaji psihe među vodećim bolestima u Srbiji - Bebac.com\n11.10.2016. / Izvor: 021.rs\nDepresija je jedan od najrasprostranjenijih poremećaja\nProblemi mentalnog zdravlja predstavljaju sve veći javnozdravstveni problem u Srbiji\nU Srbiji u ovom trenutku poremećaji mentalnog zdravlja spadaju među šest najčešćih nezaraznih bolesti.\nDepresija je jedan od najrasprostranjenijih poremećaja, a prema podacima Svetske zdravstvene organizacije, ona je četvrti najčešci uzrok izostanka sa posla, a procenjuje se da će do 2020. godine biti na drugom mestu.\nU Istraživanju zdravlja stanovništva Srbije, utvrđeno je da 4,1 odsto stanovnika pokazuje simptome depresije, a SZO procenjuje da u zemljama Evrope svaki 15 stanovnik ima simptome depresije. Simptomi depresije prisutni su u značajno većem procentu kod žena (5,3 odsto) nego kod muškaraca (2,9 odsto), kao i u populaciji starih i najsiromašnijih.\nOsobe sa mentalnim problemima i dalje prati stigmatizacija, nisu uključeni u društveni život, a u okviru antistigma kampanje "Sve naše tajne", predstavljeno je istraživanje "Čega se mladi u Beogradu stide", Centra za edukaciju istraživanje i razvoj. Sprovedena je anketa među mladima tako što je svako od njih na parčetu papira podelio tajnu koju nikome nije rekao, a prema rečima Mie Popić ispostavilo se da su im svima tajne gotovo iste - osećaj stida, problemi sa samopouzdanjem, anksioznost, kontrola sopstvenih emocija, problematični porodični odnosi.\n"Ideja ovog projekta je da mladima predočimo da nisu usamljeni u svom problemu, da i ostali imaju slične probleme", rekla je Popić i dodala da je primećeno da se mladi najmanje obraćaju straučnjacima kada imaju problem.\nPsiholog Danijel Mešković kaže da u psihijatrijskim ustanovama postoje odeljenja za adolescente, ali da mladi imaju strah da se jave za pomoć, kao i da su lekari u zdravstvenom sistemu preopterećeni tako da imaju ograničeno vreme za svakog pacijenta. "Naše ustanove nemaju pristup naklonjen mladima. Pokušaj da se napravi savetovališta na nivou domova zdravlja se ponovo vraćaju. Međutim, ljudi koji rade u savetovalištima, psiholozi, pedijatri, ginekolozi, čini mi se da su nedovoljno obučeni", kaže Mešković.\n"Danas možemo videti društvo koje sedi u kafiću i svi gledaju u mobilne telefone", kaže Mešković i dodaje da raste broj osoba sa poremećajem ličnosti, jer smo u eri prebrzih promena, previše dešavanja, previše informacija.\nZašto treba da jedete kesten


objavljeno 8. januara 2019. 31. januara 2019. od ADMIN OBNP\nZa Opštu bolnicu u Novom Pazaru, kao i druge zdravstvene ustanove u Srbiji radna 2019.godina počela je prijemom u radni odnost najboljih diplomaca Medicinskog fakulteta sa različitih univerziteta. Jedna od takvih je Selmina Nicević, koja će raditi na Odeljenju neurologije u novopazarskoj Opštoj bolnici. Ona bi, kako najavljuje direktor novopazarske bolnice dr Meho Mahmutović, na prvom konkursu trebalo da dobije i specijalizaciju.\nKao diplomac Medicinskog fakulteta Univerziteta u Beogradu, sa prosekom 9,86 doktorka Selmina Nicević ovakvu ponudu je zasluženo mogla očekivati, a to je i doprinelo da svoje znanje upotrebljava i usavršava u svojoj zemlji i svom gradu. Ona je zahvalila Ministarstvu zdravlja i doktoru Mehu Mahmutoviću, što joj je pružena prilika da ostane, radi i usavršava se u svojoj zemlji.\nPo oceni direktora Opšte bolnice dr Meha Mahmutovića inicijativa Ministarstva zdravlja o prijemu u radni odnos najboljih diplomaca dajedobre rezultate. On je podsetio da je u junu prošle godine primljeno 100 najboljih diplomaca, te da je\n”Mi imamo veliku korist što imamo mnogo dobre studente, lekare koji završe medicinu, i Opšta bolnica će biti mesto gde će se ti lekari moći zaposliti”, kazao je Mahmutović. Istakao je da je 36 lekara iz Opšte bolnice trenutno na specijalizaciji.\nOznačeno najbolji, neurologija, novi pazar, opsta bolnica, posao


Potpisnici pisma traže 'hitno preusmjeravanje' stranačkih finansijskih sredstava na kongresne izbore (AP)\nViše od 70 utjecajnih republikanaca potpisalo je pismo u kojem pozivaju stranku da prestane trošiti novac na predsjedničku kampanju Donalda Trumpa i umjesto toga preusmjeri sredstva na kongresnu trku u novembru.\n“Smatramo da sklonost Donalda Trumpa ka stvaranju podjela, njegova nesmotrenost, nekompetentnost i nepopularnost, koja obara sve rekorde, rizikuju da pretvore ove izbore u uvjerljivu pobjedu demokrata”, navodi se u nacrtu teksta pisma predsjedniku Republikanskog nacionalnog komiteta Reinceu Priebusu, objavio je Politico.\nPotpisnici pisma traže “hitno preusmjeravanje” stranačkih finansijskih sredstava na kongresne izbore, ocjenjujući da “to ne bi trebala biti teška odluka, pošto šanse Donalda Trumpa da bude izabran za predsjednika isparavaju iz dana u dan”.\nU pismu se, također, navode razne Trumpove akcije za koje potpisnici tvrde da su “otuđile milione glasača svih stranaka”.\nPotpisnici navode da Trump provodi “kampanju gnjeva i isključivanja, ismijavajući i vrijeđajući milione glasača, uključujući osobe sa invaliditetom, žene, muslimane imigrante i manjine”.\n“Pokazao je, također, opasne autoritarne tendencije, uključujući prijetnje da će zabraniti pripadnicima jedne vjeroispovijesti da uđu u zemlju, da će naložiti vojsci da prekrši zakon mučeći zarobljenike, da će poubijati porodice osumnjičenih terorista…”, zaključuje se u pismu.\nDo sada je pismo potpisao dio ključnih bivših članova osoblja i zvaničnika Republikanske partije, a Politico navodi da pismo cirkuliše ove sedmice i da bi trebalo biti proslijeđeno Priebusu naredne sedmice.\nPolitico je, u međuvremenu, u odvojenom članku objavio da je za danas planiran sastanak Trumpovih savjetnika sa zvaničnicima Republikanske partije na zahtjev tima republikanskog predsjedničkog kandidata.\nPuljić o republikanskom bojkotu Donalda Trumpa\nGrupa od 50 republikanaca i sigurnosnih eksperata, upozorila je američku javnost kako bi Donald Trump mogao biti najneodgovorniji predsjednik ikada i da za njega neće glasati. Među njima su i bivši direktori CIA-e, Agencije za nacionalnu sigurnost, Svjetske banke, senatori i guverneri nekih američkih država, čak i nekadašnja prva dama Barbara Bush. Smatraju kako Trumpu […]


JEREMIĆ OHRABRUJE PREDSEDNIKA: Vučić će ostati na vlasti još 10 godina … EVO KAKO | NetLineSystem.com\n16.10.2019 Predsednik Narodne stranke Vuk Jeremić izjavio je danas da je pitanje Kosova ključno za smenjivanje režima, jer će predsednik Srbije Aleksandar Vučić ostati na vlasti godinama ako mu bude dozvoljeno d\nPredsednik Narodne stranke Vuk Jeremić izjavio je danas da je pitanje Kosova ključno za smenjivanje režima, jer će predsednik Srbije Aleksandar Vučić ostati na vlasti godinama ako mu bude dozvoljeno da potpiše sporazum o priznanju, saopštila je Narodna stranka.\n„To teško možemo podneti biološki, vrednosno i na bilo koji drugi način. Mojim kolegama iz Saveza za Srbiju i opozicije, od kojih neki ne dele moj stav o Kosovu, kažem da čak ni iz praktičnih razloga ne možemo dopustiti Vučiću da završi kosovsko pitanje kako je zamislio, odnosno ’razgraničenjem’, jer nas kao posledica toga više neće biti“, rekao je Jeremić u emisiji kanala Helmkast (Helmcast), u kojoj je učestvovao sa profesorom književnosti Milom Lomparom.\n„Ako mu se to dozvoli, mnogo teže bismo došli do promena, jer će se međunarodna podrška srpskom režimu produžiti za još nekoliko godina, pošto će od Vučića očekivati da sprovede potpisano, na sličan način na koji je Slobodanu Miloševiću dato još nekoliko godina podrške posle potpisivanja Dejtonskog sporazuma“, dodao je Jeremić.\nKako se navodi u saopštenju, Jeremić je naveo da Vučić, poučen Miloševićevim iskustvom, neće sedeti skrštenih ruku i čekati da ga njegovi prijatelji iz međunarodne zajednice puste niz vodu pošto reši Kosovo, nego će početi da „rešava problem“ funkcionalnosti BiH, odnosno autonomije Republike Srpske, i zatražiće od međunarodnih partnera podršku za još pet, šest godina na vlasti.\n„Nakon toga će krenuti ka članstvu u NATO i tražiti još pet, šest godina podrške. To su gotovo prepisani koraci Mila Đukanovića u Crnoj Gori – salto mortale i potezi koji vode ka razvlačenju opstanka na vlasti, jer za njih van vlasti nema opstanka na slobodi“, rekao je Jeremić.\nJeremić je naveo da Kosovo vodi ka „rešavanju“ RS, odnosno unitarizaciji BiH, a kasnije i ka članstvu ka NATO, što sve zajedno znači još najmanje 10 godina naprednjačke vlasti.\nJeremić, koji je bivši predsednik Generalne skupštine UN, rekao je da ga agresija prema austrijskom piscu Peteru Handkeu, povodom dodele Nobelove nagrade za književnost, podseća na cunami negativnih reakcija koje je doživeo kada je hor „Viva voks“ izveo „Marš na Drinu“ u zgradi UN dok je predsedavao skupštinom Svetske organizacije.\nLompar je rekao da se najznačajniji preokret posle 2000. godine dogodio kada je „Srpska radikalna stranka prešla u ideološku formaciju LDP-a, nazvanu Srpska napredna stranka“, i dodao da je to ključni tektonski poremećaj koji je izbacio političku scenu iz prirodne ravnoteže.\n„Posle 2012. godine se u Srbiji ubrzano favorizuje primat zapadnih interesa. Vlada SNS-a podiže negativne aspekte do maksimuma, a pozitivne svodi na simulaciju i privid. Kakve svrhe ima podizati spomenik Stefanu Nemanji od 18 metara, a istovremeno potpisivati Briselski sporazum? To je maska ispod koje je drugačiji sadržaj“, rekao je Lompar.\nLompar je naveo da je naprednjačka vlast jedina koja može da po pitanju Kosova i Metohije učini korak koji niko u istoriji nije učinio, jer buduće vlasti neće moći da u tolikoj meri kontrolišu birače.\n„Vlast je prvo totalizovala biračko telo, pa ga je osiromašila, i sada koristi situaciju siromaštva da politički problem seli na socijalnu ravan, dakle, umesto da mislite o Kosovu, vi mislite o zaposlenju. Bivši kolonijalni upravnik BiH Volfgang Petrič je izrekao ključnu rečenicu o Kosovu – sad ili nikad“, rekao je Lompar.\nLompar je naveo da se „zahvalio na ponudi da govori“ na svečanoj akademiji povodom obeležavanja 800. godišnjice uspostavljanja autokefalnosti Srpske pravoslavne crkve jer je na toj svečanosti Vučiću dodeljen orden Svetog Save prvog reda.


19.01.2020. / 9:00\nBERLIN – Njemački ministar unutrašnjih poslova Horst Sihofer sugerisao je da njegova zemlja ne može izgraditi mobilnu mrežu 5G bez pomoći kineskog tehnološkog diva Huaweija, najvećeg svjetskog proizvođača telekom opreme, barem za sada, intervenišući u pitanju koje je izazvalo napetosti između SAD i njihovih saveznika.\nVašington vrši pritisak na saveznike da zabrane Hiaweiju rad na stvaranju 5G mreže. Amerikanci navode da kompanija predstavlja špijunsku prijetnju.\nNjemačke novine u subotu su navele riječi Sihofera, vodećeg njemačkog sigurnosnog zvaničnika, da je “protiv izbacivanja proizvoda s tržišta samo zbog toga što postoji mogućnost da bi se nešto moglo desiti”.\nSihofer je izjavio da Njemačka mora biti zaštićena od špijunaže i sabotaže, ali je procijenio da bi izbacivanje kineskog provajdera moglo odgoditi stvaranje nove mreže za pet do deset godina, javile su dnevne novine Frankfurter Allgemeine Zeitung.\n“Ne vjerujem da možemo uspostaviti 5G mrežu u Njemačkoj u kratkom roku bez učešća Huaweija“, izjavio je Sihofer za novine, prenosi Associated Press.\nTagovi: 5gberlinHorst Sihoferhuaweinjemacka


Nova pobeda Golden stejta, pet poena Jokića u porazu Denvera\nBeta 28. marta 2016. 08:15\nU noći izmedju nedelje i ponedeljka u košarkaškoj NBA ligi odigrano je pet utakmica, a pobede su upisali Golden stejt, Sakramento, Indijana, Vašington i Los Andjeles klipersi.\nKošarkaši Golden stejta su na svom terenu pobedii Filadelfiju sa 117:105 i tako stigli do 66. trijumfa u sezoni.\nVoriorse je do nove pobede predvodio Klej Tompson, koji je prvi put u svojoj karijeri vezao dva meča u kojima je postigao 40 poena. Tompsona su najbolje pratili Stef Kari sa 20 poena i Drejmond Grin, koji je upisao 12. „tripl-dabl“ u sezoni – 13 poena i po 11 skokova i asistencija.\nU ekipi Filadelfije, koja je upisala i deveti uzastopni poraz, najbolji je bio Iš Smit sa 20 poena i 10 asistencija, dok je Karl Landri utakmicu završio sa 22 postignuta poena.\nLos Andjeles klipersi su na svom terenu bili bolji od Denvera sa 105:90.\nNajefikasniji u pobedničkom timu bio je Deandre Džordan sa 16 poena, koji je upisao isto toliko skokova, kao i dve asistencije i šest blokada.\nU redovima Nagetsa najefikasniji je bio Jusuf Nurkić sa 19 poena, dok je srpski košarkaš Nikola Jokić za 21 minut na terenu imao učinak od pet poena, devet skokova i dve asistencije.\nKošarkaši Indijane su na domaćem terenu pobedili Hjuston sa 104:101.\nNajbolji u ekipi Indijane bili su Pol Džordž sa 25 poena i Monta Elis sa 23, dok je Hjustonu za pobedu nisu bila dovoljna ni 34 poena Džejmsa Hardena.\nSakramento je na svom parketu savladao Dalas sa 133:111, uz dvocifren učinak čak osmorice igrača. Najbolji su bili Vili Koli-Stajn sa 21 poenom i Demarkus Kazins koji je ubacio poen manje.\nI u redovima Dalasa osmorica igrača je postiglo više od 10 poena – Rejmodn Felton je ubacio 15, a Dirk Novicki i Džej-Džej Barea po 14 poena.\nJedina ekipa koja je prošle noći upisala pobedu u gostima bio je Vašington, koji je sa 101:88 bio bolji od Los Andjeles lejkersa. Vašington je do pobede vodio Džon Vol sa 22 poena i 13 asistencija, dok je isto toliko poena u poraženom timu postigao Deandjelo Rasel.


„Verujem da je ovo prva ovakva muzejska uživo virtuelna tura u Srbiji, a možda i u regionu. Interesovanje stranaca za Muzej knjige i putovanja i Muzej srpske književnosti je bilo i ostalo veliko. Možemo čak reći da je veće u inostranstvu nego u Srbiji. Kako su velike grupe stranih posetilaca otkazane, a interesovanje je svakodnevno, odlučili smo da ljudima koji toliko žele da više saznaju o nama i koji nas toliko podržavaju, barem na ovaj način pokažemo bogatstva koja čuvamo.“, kaže Viktor Lazić, predsednik Adligata.\nGospođica Huijun Žang, predsednica upravnog odbora turističke agencije “Shenzhen Baoye International Co.Ltd“ i menadžerka hotela na Maldivima kaže: „Kinezi imaju veoma čvrste veze sa Srbijom, a ja lično izuzetno poštujem rad Udruženja Adligat. Naš zajednički san je da u Srbiju dovedemo mnogo više kineskih turista, i uverena sam da ćemo to i učiniti, odmah pošto se epidemiološka situacija poboljša i stvari počnu da se vraćaju u normalu“. Gospođica Žang je o Adligatu saznala na Maldivima, zemlji u kojoj je Adligat ostvario značajne kontakte i dobio podršku od njihovih vodećih intelektualaca.\nGospođa Erika Rote, domaćica iz Holandije kaže: „Sa suprugom sam pre godinu i po dana došla u Beograd, kako bih posetila muzeje Adligata. O njima sam čula od prijatelja, kada smo bili na odmoru na Sulavesi ostrvu u Indoneziji. Od tada redovno pratim njihove aktivnosti, pa sam želela da vidim kako sada izgleda muzej sa dosta novih zbirki, a posebno me je zanimala zbirka Azije koja se retko gde može videti, pošto je moja baka odatle.“\nUdruženje Adligat ima izuzetno razgranatu mrežu svojih departmana, ambasadora, članova i prijatelja u više od 60 zemalja sveta. „To je mreža posvećenika kulturi i ljudi koji su u svako doba spremni da pomognu Adligatu, ali i Srbiji“, kaže Viktor Lazić, predsednik Adligata i dodaje: „Ukoliko se uskoro situacija ne vrati u normalu, planiramo da redovno organizujemo zum ture, kada naši kustosi sa kamerama obilaze muzeje, pokazuju prostorije i objašnjavaju značaj pojedinačnih predmeta. To izgleda tako što jedan kustos prikazuje kamerom širu sliku prostorije, dok drugi fokusira svoju kameru na pojedinačni predmet. Verovatno ćemo organizovati posebne termine za posetioce različitih zemalja, kako bismo im se bolje prilagodili. Recimo, posle ove ture javilo se još dvanaest zainteresovanih za virtuelnu posetu Adligatu iz daleke Indonezije, zemlje sa kojom blisko sarađujemo, i to sa čak šest različitih ostrva.“


Kabo da Roka - Aranžmani za putovanje - Putuj Sigurno\nKabo da Roka putovanje\nPutujSigurno » Portugalija » Kabo da Roka\nKabo da Roka aranžmani – Kabo da Roka putovanje: Kabo da Roka, ili Stenoviti rt kako ga još nazivaju, predstavlja najzapadniju tačku Evrope i Portugalije. Smešten je u parku prirode Sintra-Cascais, koji je od Lisabona udaljen samo 42 km severozapadno. Kabo de Roka je visok oko 144 metra i izuzetno je popularno turističko odredište zbog prirodnih lepota i neobičnog ambijenta koji u parku vlada. Na ovoj visini, Kabo da Roka pruža veličanstven pogled na more i stene od koje se razbijaju talasi, praveći tako posebno lepe i nesvakidašnje prizore.\nKada je u pitanju razgledanje Kabo da Roka putovanje u Lisabon je idealna prilika da obiđete i ovu važnu znamenitost, a na našem sajtu pogledajte koji su Kabo da Roka aranžmani u ponudi, odnosno koje ponude za putovanja uključuju i ovaj izlet.\nKabo da Roka znamenitosti i istorija\nKabo da Roka je popularna atrakcija prvenstveno zbog svoj položaja, a onda i zbog svetioničkog kompleksa koji se nalazi na rtu. Kroz rt možete prošetati kamenim stazama koje vode do mesta sa kojih možete pažljivo posmatrati okolinu, a već po samom dolasku ćete primetiti i veliki krst sa pločom na kome su ispisani stihovi Luisa de Kamoisa, slavnog pesnika, kao i tačne geografske koordinate.\nU okviru kompleksa se nalazi i velika suvenirnica, turistički info centar, kao i određen broj ugostiteljskih objekata u kojima možete uživati u ručku ili poslasticama, uz jedinstven pogled sa Kabo da Roka. Na ovom mestu možete kupiti originalnan suvenir u vidu sertifikata, koji “dokazuje” da ste bili na najzapadnijoj tački evropskog kontinenta. Istorijski gledano, Kabo da Roka je odigrala izuzetno važnu ulogu u prošlosti kada je država bila meta napada raznih vojski, jer je poslužio kao odmbrambena linija duž obale.\nKabo da Roka smeštaj\nKada je u pitanju Kabo da Roka smeštaj u blizini ove atrakcije možete pronaći u njenoj neposrednoj okolini, gde postoji nekoliko apartmanskih kompleksa i manjih hotela, dok je mogo širi izbor smeštaja upravo u Lisabonu. Hoteli i apartmani u ovoj regiji su izuzetno uređeni, i prilagođeni potrebama svojih gostiju, pa ne čudi što su smeštajni kapaciteti Lisabona gotovo uvek popunjeni. Ipak, bez obzira na to kakav smeštaj preferirate, Kabo da Roka aranžmani koji su u ponudi uključuju i obezbeđen hotel ili apartman, pa je ovo stavka putovanja o kojoj ne morate mnogo razmišljati.\nPonude za putovanja u kojima uočite Kabo da Roku, sasvim sigurno sadrže i Lisabon u svom planu, koji je obično baza čitavog putovanja. Ovo je idealna prilika da upoznate portugalsku prestonicu i sve ono što je izdvaja iz drugih, jednih drugima sličnih evropskih prestonica i gradova.


AMSTERDAM Hoteli Rezultati pretrage\nGrad mladih, grad za mlade... Razuzdan u porocima, cuven po liberalnom životu, grad u kojem svako živi svoj život... Ispresecan brojnim kanalima stekao je reputaciju „Severne Venecije“. Za ovaj grad se vezuje i bogata istorija, sjajna arhitektura, fantastican nocni život, neverovatni spomenici i bogati muzeji. Na prvi pogled imacete utisak da je u Amsterdamu vreme stalo u sedamnaestom veku koji je poznat kao zlatno doba holandske kulture. Amsterdam je u isto vreme muzej na otvorenom, riznica znamenitih gradevina i spomenika pod otvorenim nebom, ali i moderna užurbana evropska prestonica. Glavni grad Holandije ima sve odlike metropole, živost i ritam velikog grada. Amsterdam ce nesumnjivo ispuniti sva vaša ocekivanja: od uživanja u prelepim, neobicnim amsterdamskim pejzažima do odlicnog šopinga ali i još tako mnogo toga.


EPS - Proizvodnja veća, EPS stabilno i u 2017. godini\nMinistar energetike i v. d. direktora EPS posetili TENT\n(Beograd, 1. januar 2017. godine) Ministar rudarstva i energetike Aleksandar Antić i v. d. direktora „Elektroprivrede Srbije” Milorad Grčić posetili su termoelektranu „Nikola Tesla B” u Obrenovcu, a prvi čovek EPS-a je u predvečerje 31. decembra obišao i rudare na kopu „Drmno“ i energetičare u termoelektrani „Kostolac B“.\nSnabdevanje električnom energijom u novogodišnoj noći bilo je potpuno stabilno, a kupcima „Elektroprivrede Srbije“ 31. decembra 2016. godine isporučeno je 116,7 miliona kilovat-sati.\n- U 2017. očekujemo povećanje proizvodnje uglja i električne energije za potrebe građana i privrede i elektroenergetski sistem spreman je za 2017. godinu – rekao je ministar rudarstva i energetike Aleksandar Antić. - Teško je i kompleksno voditi i organizovati ovako veliki i složeni sistem, obezbediti sinhronizovanu proizvodnju uglja, električne energije, ali sam uveren da ćemo u sinergiji naših energetskih kompanija, ministarstva i Vlade Srbije, to apsolutno obezbediti.\n- Tokom čitave godine obezbedili smo potpuno sigurno snabdevanje električnom energijom i za građane i za privredu i verujem time značajno uticali da se ostvari privredni rast od 2,74 odsto. Sigurno je da ne možemo da budemo ključni generator privrednog rasta u 2017, koji se očekuje da bude oko tri odsto, ako ne obezbedimo ukupnu energiju koja je potrebna da se rast ostvari - rekao je Antić.\n- Povećali smo mu snagu sa 618,4 na 650 megavata i dobili smo jedno savremeno postrojenje na koje smo ponosni, jer, ovako velikih blokova, kao što su B1 i B2, malo je i u Evropi- istakao je Antić.\n- Nadam se da ćemo imati još stabilniju proizvodnju i ono što je najvažnije, da ćemo uspeti da obezbedimo bolje uslove za rad u svakom segmentu proizvodnje u kostolačkim elektranama i kopu „Drmno“ - rekao je Grčić.\nOn je obišao dispečerski centar kopa „Drmno“ i operativni centar 5 BTO sistema odakle je svim zaposlenima čestitao Novu godinu. Grčič je istakao da je svima, koji se bave energetikom, jasno da se uvek prvo treba obratiti rudarima.\n- Prvo rudarima treba reći hvala, jer da nema rudara ne bi bilo ni uglja, a onda uzalud termoelektrane. To je jasno svima - rekao je Grčić koji se preko radio stanice obratio zaposlenima na kopu „Drmno“, koji su ove godine prvi put ostvarili maksimano projektovanu proizvodnju i za godinu dana iskopali više od devet miliona tona uglja.


NBS smanjila RKS na 2,5% – Bankar.rs\nHome/BANKE/NBS/NBS smanjila RKS na 2,5%\nNBS smanjila RKS na 2,5%\nIzvršni odbor Narodne banke Srbije odlučio je na današnjoj sednici da referentnu kamatnu stopu smanji na nivo od 2,5%. Smanjenjem referentne kamatne stope na novi, najniži nivo u režimu ciljanja inflacije, Narodna banka dodatno podržava kreditni i privredni rast.\nKako su objasnili u NBS, donoseći takvu odluku Izvršni odbor je imao u vidu pre svega novu, avgustovsku srednjoročnu projekciju inflacije i očekivano kretanje drugih makroekonomskih pokazatelja iz domaćeg i međunarodnog okruženja u narednom periodu.\n“I prema avgustovskoj projekciji, inflacija će biti čvrsto pod kontrolom kao i prethodnih godina, i nastaviće da se kreće u granicama cilja (3,0 ± 1,5%) do kraja perioda projekcije, tj. u naredne dve godine – najverovatnije u donjem delu ciljanog raspona. Međugodišnja inflacija je u junu smanjena na 1,5%, u skladu s najavama Izvršnog odbora da će se usporiti od maja. Na niske inflatorne pritiske ukazuje i bazna inflacija, koja je i dalje niska i stabilna, kao i smanjenje inflacionih očekivanja finansijskog sektora i privrede ispod cilja od 3,0% i za godinu, kao i za dve godine unapred”, naveli su u NBS.\nPored povoljnih domaćih makroekonomskih uslova sprovođenja monetarne politike, dodaju, na odluku Izvršnog odbora da dodatno smanji referentnu kamatnu stopu uticala su kretanja u međunarodnom okruženju, pre svega usporavanje globalne trgovine i privrednog rasta i sve jasniji signali, a potom i mere ublažavanja monetarnih politika vodećih centralnih banaka.\n“U skladu s očekivanjima, Sistem federalnih rezervi je snizio referentnu kamatnu stopu krajem jula, a Evropska centralna banka najavila nepromenjen ili pak niži nivo svojih ključnih kamatnih stopa bar do sredine 2020, uz novi program dugoročnog finansiranja od septembra. To doprinosi zadržavanju povoljnih globalnih finansijskih uslova duže nego što se prethodno očekivalo, što bi trebalo pozitivno da se odrazi na tokove kapitala prema zemljama u usponu. Ipak, opreznost u vođenju monetarne politike je i dalje potrebna, pre svega zbog globalnih trgovinskih tenzija, mogućih odstupanja donetih odluka monetarne politike vodećih centralnih banaka od očekivanja tržišta u narednom periodu, kao i od kretanja cena nafte i drugih primarnih proizvoda na svetskom tržištu”, rekli su u centralnoj banci.\nIzvršni odbor ističe i da je otpornost naše privrede na eventualne negativne uticaje iz međunarodnog okruženja povećana zahvaljujući smanjenoj internoj i eksternoj neravnoteži i povoljnim makroekonomskim izgledima za naredni period.\n“Kao i u prethodne dve godine, javne finansije su u suficitu i u prvoj polovini ove godine, a deficit tekućeg računa platnog bilansa u punoj meri pokriven je neto prilivom stranih direktnih investicija. Izvršni odbor očekuje da će privredni rast u ovoj godini biti vođen domaćom tražnjom, tj. investicijama i potrošnjom, a da će strane direktne investicije, koje doprinose rastu proizvodnih i izvoznih kapaciteta, uticati na postepeno smanjenje spoljne neravnoteže u srednjem roku”, istakli su u NBS.\nIzvršni odbor Kamate nbs RKS\nBeskontaktna plaćanja u Kini: raste popularnost plaćanja licem\nKineska centralna banka povećala zalihe zlata: Plan je de-dolarizacija


19.09.12 Novi VTL S-200 Signature Balanced Stereo Amplifier\nInzenjeri iz VTL-a na celu sa Luke Manley-jem su nam poslednjih godina pokazali da su vredni i da veoma dobro i kvalitetno rade. U to smo se uverili slusajuci uspesno unapredjene modele kao sto su VTL TL 7.5 Mk3, Seigfried mk2, S400 mk2 i MB 450 mk3 cime su od izvanrednih modela napravili jos bolje. Medjutim, u VTL ponudi se ipak osecala potreba za jacim i kvalitetnijim stereo pojacalom te je odluceno da se na trziste izadje sa novim VTL S-200 koji pripada seriji Signature. Posle vise od godinu dana proba i testiranja novi S 200 je pred nama.\nSpoljasnjost je klasnicno lepog i elegantnog VTL dizajna u srebrnoj ili crnoj boji, ali magija se krije ispod poklopca. Neka resenja koja su uspesno primenjena na MB 450 Mk3 monoblokovima su preuzeta i kod novog VTL S-200. Ulazni stepen je potpuno diferencijalan dok je izlazni stepen projektovan kao „push pull“ koncept niske impedance. Da bi sve radilo kako treba upotrebljeni su potpuno novi izlazni transformatori. Snaga je solidnih 200 W u tetrodnom ili 100 W u triodnom modu. Ovu snagu omogucava 8 cevi 6550C (po zelji KT 88), 2 cevi 12 AT7 i 2 cevi 12BH7. Treba istaci i izvanredni Smart Tube technology, elektronski sklop sa mikro procesorom koji brine o optimalnom radu pojacala, automatskom „biasiranju“ cevi zahvaljujuci cemu one uvek daju svoj maksimum ali ih istovremeno cuvaju i produzavaju njihov zivotni vek. Sistem nas obavestava o svim eventualnim promenama ili defektima koji se mogu pojaviti u pojacalu. Podesavanje damping faktora koje je vec primenjeno na VTL 450 Mk3 implementirano je i ovde pa se ova sjajna i prakticna ideja na najbolji nacin koristi za maksimalno dobru komunikaciju izmedju pojacala i zvucnika.\nSvi komentari strucne javnosti koji su imali srecu da cuju ova fenomenalna pojacala su puni superlativa narocito ako uzmemo u obzir sasvim prihvatljivu cenu za taj kvalitet. Neverovatna 3D rezolucija po celom zvucnom spektru, muzikalna i potpuno prirodna reprodukcija vokala i instrumenata sa velikom dinamikom. Optimalan partner za ovo stereo pojacalo je VTL predpojacavac takodje iz serije Signature, model TL 5.5 Mk2 koji se u potpunosti uklapa uz novi S 200 kako po dizajnu, karakteristikama tako i po ceni. Medjutim ne treba zaboraviti da VTL u ponudi ima jos dva predpojacala pa uvek mozete da unapredite predpojacavacku sekciju kupujuci bolji TL 6.5 ili fenomenalni TL 7.5Mk3 zahvaljujuci kojima ce Vas S-200 svirati jos bolje.\nOzbiljnim audiofilima ce novi stereo biti veoma interesantan pa prema informacijama koje smo dobili od VTL-a ogromno interesovanje kupaca za ovaj model nije nikakvo iznenadjenje.


Tilerson: Pitanje je vremena kada će lider DAEŠ-a biti ubijen - 22.03.2017, Sputnik Srbija\nTilerson: Pitanje je vremena kada će lider DAEŠ-a biti ubijen\nPitanje je vremena kada će lider DAEŠ-a Abu Bak el Bagdadi da bude ubijen, rekao je danas državni sekretar SAD Reks Tilerson. 22.03.2017, Sputnik Srbija\nvesti, svet, reks tilerson, abu bakar el bagdadi\n23:13 22.03.2017 (Osveženo: 16:02 03.08.2021)\n© REUTERS / Kevin LamarqueReks Tilerson - državni sekretar SAD\nPitanje je vremena kada će lider DAEŠ-a Abu Bak el Bagdadi da bude ubijen, rekao je danas državni sekretar SAD Reks Tilerson.\n„Svi zamenici Bagdadija su mrtvi, uključujući i glavne planere napada u Parizu i Briselu, samo je pitanje vremena kada će i njega dočekati ista sudbina“, rekao je Tilerson na koalicionom samitu u Vašingtonu.\n1 Mart 2017, 10:33\nOn je naglasio da će SAD povećati pritisak na DAEŠ i Al Kaidu i raditi na uspostavljanju privremenih zona stabilnosti kako bi pomogle izbeglicama da se vrate kućama.\nObraćajući se najvišim zvaničnicima međunarodne koalicije od 68 država koje se bore protiv DAEŠ-a u Iraku i Siriji, Tilerson nije naglasio gde SAD planiraju da uspostave privremene zone stabilnosti.\n„SAD će pojačati pritisak na DAEŠ i Al Kaidu i radićemo na tome da uspostavljamo privremene zone bezbednosti u trenucima obustave vatre, kako bi izbeglice mogle da se vrate kući“, rekao je Tilerson na samitu.


Rudo 1, Beograd\nTaxi Beograd - Naxis Taksi sa liste Taxi Beograd započeo je sa radom jedanaestog januara 2013 godine, a definitivno je taksi udruženje koje stremi ka inovacijama. Pored vrhunski profesionalnih vozača, čistih i urednih vozila i prijatnih i ljubaznih operatera Call centra Naxis Taksi udruženja, ono što ih izdvaja od ostalih je mašta. Već 2014. Godine Naxis Taxi sa liste Taxi... pročitaj više\nTaxi Beograd - Žuti Taxizapočeo je svoje poslovanje prvog aprila 1988. godine kao sekcija vozača pri AutoMoto savezu u Beograda. Nakon prestanka rada AutoMoto saveza Beograda osnovano je opšte društvo Žuti Taksi. Žuti Taxi je u Beogradu poznat kao taksi udruženje humanista, koji su tokom ratova 90tih godina na mnogo načina pomagali izbeglicama, a i zbog toga nagradjivani kao taxi... pročitaj više\nDAF TRAVEL pruža usluge iz domena prevoza putnika i turizma. Naša osnovna usluga je Aerodromski šatl prevoz, odnosno prevoz od i do Aerodroma Nikola Tesla u Beogradu. Za već od 700 din možete se prevesti do ili od Aerodroma do Vaše željene adrese u gradu. Sa nama će taxi prevoz do Aerodroma konačno postati jedno prijatno iskustvo. Vaše je samo... pročitaj više


eKapija | Počeo Međunarodni sajam turizma u Beogradu - Najavljen rekordan broj izlagača iz 55 zemalja\nPočeo Međunarodni sajam turizma u Beogradu - Najavljen rekordan broj izlagača iz 55 zemalja\nOtvaranju su prisustvovali premijer Srbije Aleksandar Vučić, potpredsednik vlade i ministar turizma Rasim Ljajić, ministar privrednog razvoja i tehnologije Slovenije Zdravko Počivalšek i gradonačelnik Beograda Siniša Mali.\nSlovenija je zemlja partner ovogodišnje manifestacije, koja ce trajati do 21. februara, te će okupiti 55 zemalja učesnica i 1.153 izlagača.\nMinistar trgovine Rasim Ljajić rekao je ranije da je ova manifestacija idealna prilika da se Srbija predstavi u najboljem svetlu, budući da je reč o jednom od najvećih sajmova u jugoistočnoj Evropi, dok je u čitavoj Evropi u prvih sedam po obimu, kapacitetima i broju izlagača.\nI iz Turističke organizacije Srbije predviđaju da će ovogodišnja manifestacija prevazići sve dosadašnje rekorde budući da se očekuje najveći broj izlagača, učesnicka i posetilaca do sada.\nSrbija će predstaviti Dunav, reke i jezera,kratke odmore u gradovima, planine, jezera, banje, gastronomsku ponudu...\nPored Sajma turizma, od 18. do 21. februara biće održani i 7. Sajam vina "BeoWine", 12. Međunarodni sajam opreme za hotelijerstvo i ugostiteljstvo HORECA, kao i 12. Sajam suvenira "Posetite Srbiju", na oko 15.000 m2 izložbenog prostora, u halama 1, 1a, 2, 3 i 4 Beogradskog sajma.\nSrbija na Sajmu turizma\nMeđunarodni sajam opreme za hotelijerstvo i ugostiteljstvo HORECA\nturistički potencijal Srbije\nposetioci Međunarodnog sajma turizma u Beogradu


Vesti online / Vesti / Svet / FBI "duboko zabrinut", šta to Tramp hoće da objavi?\nFBI "duboko zabrinut", šta to Tramp hoće da objavi?\nAmerički Federalni istražni biro (FBI) saopštio je da je "ozbiljno zabrinut" u vezi sa tačnošću poverljivog memoranduma o istrazi o navodnoj umešanosti Rusije u predsedničke izbore u SAD 2016, koji predsednik Donald Tramp želi da objavi u javnosti.\nTramp je 100 odsto za objavu dokumenata\nAP primećuje da je to prvi javni komentar FBI o memorandumu na četiri strane, čiji su nacrt izradili republikanci u obaveštajnom odboru Predstavničkog doma SAD, a koji je podelio Ministarstvo pravde i Belu kuću.\n"Ozbiljno smo zabrinuti zbog materijalnih propusta činjenice, koja suštinski utiče na tačnost memoranduma", navodi u saopštenju FBI.\nMelanija progovorila o Trampovom neverstvu\nSaopštenje je usledilo nekoliko sati nakon što se, kako navodi američka agencija, čulo da je Tramp rekao republikanskom poslaniku da je "100 odsto" za objavu dokumenta.\nKako je u utorak objavio Glas Amerike, Odbor za obaveštajna pitanja Predstavničkog doma glasao je po stranačkoj liniji i većinski odlučio da se objavi republikanski memorandum, koji pokazuje da u Ministarstvu pravde postoji navodna pristrasnost i predrasude protiv predsednika Trampa.\nU memorandumu, koji je sastavio predsedavajući Odbora Devin Nunjes, navodi se da je FBI zloupotrebio zakon o nadzoru stranih obaveštajnih službi, tako što ga je koristio da na neprikladan način dođe do naloga za prisluškivanje, oslanjajući se na neprovereni dosije o Trampu i Rusiji, koji je sastavio bivši agent britanske obaveštajne službe Kristofer Stil.\nNeki republikanci koji su pročitali memorandum nagovestili su da sadrži informacije koje bi mogle da poremete, pa i zaustave, čitavu istragu specijalnog istražitelja Roberta Malera o navodnom mešanju Rusije u predsedničke izbore u SAD, koju je Tramp dugo opisivao kao "lov na veštice".\nKomentarišući memorandum, predsedavajući Predsednickog doma Pol Rajan insistirao je da Odbor samo želi da se postara da FBI i Ministarstvo pravde nisu prekršili nikakva pravila tokom sprovođenja istrage.\nDokument, međutim, neće biti odmah objavljen.\nPrema zakonu, predsednik ima pet dana da dozvoli javno objavljivanje ili mu se suprotstavi.\nBela kuca je više puta nagovestila da se predsednik zalagao za objavljivanje memoranduma, dodaje Glas Amerike.\nSVET Tramp upozorio Komija: Pazi šta pričaš medijima\nSVET Mekejn dobio "kompromitujući materijal“ o Trampu i predao ga FBI


sreda, 14 januar 2009 19:27\nDžoni Dep i Vanesa Paradis venčaće se na intimnoj ceremoniji u blizini svog imanja u Francuskoj.\nNa ceremoniji na kojoj će kum najpoznatijem "piratu" biti dugogodišnji prijatelj i režiser Tim Barton, biće prisutno pedesetak zvanica.\n"Džoni i Vanesa žele ovaj trenutak da podele samo sa najbližima", rekao je neimenovani izvor blizak paru.\nDep (45) i Vanesa u vezi su deset godina i imaju dvoje dece, devetogodišnju Lili Rouz i šestogodišnjeg sina Džeka.\nutorak, 13 januar 2009 03:18\nSvetski rekord u rešavanju Rubikove kocke je sedam sekundi, ipak Grejemu Parkeru iz Porčestera u Velikoj Britaniji trebalo je 26 godina!\nParker je Rubikovu kocku kupio 1983. godine i od tada proveo neverovatnih 26 godina u pokušaju da je reši. Ova opsesija ga je, kaže, umalo koštala braka.\n"Od početka sam osećala da su u našem braku tri osobe", rekla je srećna supruga. "Hiljadu puta sam pomišljala da je bacim, ali bilo je očigledno da se prosta zanimacija pretvorila u opsesiju"...\nutorak, 06 januar 2009 02:03\nSvi mogu da se „navuku“, što pokazuje slučaj udovice (63), koja je došla iz inostranstva i nedeljama četovala s prijateljima na netu. Nije izlazila iz stana, pa su komšije pozvale policiju, misleći da je umrla - priča Radovanović.\nOn u razgovoru za „24 sata” ističe da su zavisnici češće muškarci nego žene. Prema njegovim rečima, smatra se da je čovek zavisan od momenta kada upotreba Fejsebuka više ne može da se kontroliše i kada postoji makar jedna posledica...\nDigitalni Lenon za djecu svijeta\nPGP RTS iznervirao Bajagu


Prirodni rastvor mogao bi ostaviti zub živim nakon endodontskog tretmana - Stomatologija.me\nNaslovnaZanimljivostiPrirodni rastvor mogao bi ostaviti zub živim nakon endodontskog tretmana\nKada se izvodi tretman liječenja korijenskog kanala, inficirana zubna pulpa unutar zuba mijenja se sitnim gumiranim kočićima – na žalost, ovo zub ostavlja mrtvim, i na taj način pogodnim za povratak infekcije. Novi postupak, međutim, ove zube bi mogao ostaviti živim i jakim.\nTim naučnika i istraživača koji su vodili dr Vivek Kumar i dr Peter Nguien sa Tehnološkog instituta u Nju Džersiju, otkrio je da prirodni peptidni hidrogel injektiran pod kožu stimuliše angiogenezu, odnosno rast novih krvnih sudova. Rastvor nalazi se u tečnom stanju, dok se u gel pretvara tek nakon injektiranja, a ovaj test sproveden je nad miševima i pacovima.\nNakon toga istraživači su nastavili sa ubrizgavanjem dodajući protein nazvan nazvan vaskularni endotelijalni faktor rasta koji stimuliše dentinogenezu što predstavlja rast, odnosno množenje matičnih ćelija zubne pulpe. Ubrizgavanjem ove mješavine u kultivisane matične ćelije zubne pulpe, one su, osim rasta, počele da “deponuju” kristale kalcijum fosfata, koje čine zubnu gleđ.\nIako se prva verzija peptidnog hidrogela ubrzo nakon injektovanja pod kožu pacova degradirala, od tada je kreirana “mnogo stabilnija verzija rastvora”. Naučnici sada eksperimentišu sa ubrizgavanjem u kanale korjenova zuba pasa, a od uspješnosti tog ekspreimenta zavisi i početak testiranja na ljudskim zubima.\nDoktori Kumar i Nguien napravili su korak dalje i planiraju dodavanja antibakterijskog agensa u gel, nadajući se da će time smanjiti potrebu za ubrizgavanjem većih količina hidrogela. Time bi se spasio zub i uništila infekcija, uz očuvanje velikog dijela zdrave pulpe koji ostaje netaknut.\nendodoncija - rastvor\nnovi endodotntski rastvor\nnovi rastvor za endodonciju\nPrethodni članakCrne i bijele plombe – Prednosti i mane\nSledeći članak“Dr Rašović (Podgorica) – ukoliko želite novi osmijeh, nove zube, na pravoj ste adresi\nMarko Dragićević - December 11, 2021


Protest za čist vazduh u Boru – RADIO TELEVIZIJA BOR\nProtest za čist vazduh u Boru\nBOR – Povodom aktuelne situacije sa aero zagađenjem u Boru, na platou ispred Doma kulture održan je protest, na kome se okupilo oko četiri stotine građana Bora. Uz parole kojima se traži smanjenje zagađenja i čist vazduh, traži se između ostalog nadležne inspekcije preduzmu korake i spreče dalje zagađenje u Boru.\nZagađenje vazduha u Boru je od maja, a naročito od juna konstantno u porastu, podsetili su građani. Na mernim stanicama beleženo je i osam puta veća koncentracija sumpor dioksida nego što je to maksimalno zakonom dozvoljeno, dok je količina teških metala, arsena i kadmijuma, prema analizama instituta za rudarstvo i metalurgiju, bila daleko iznad dozvoljene.\nPo završetku protesta na trgu, deo građana uputio se i do ulaza u kompaniju Ziđin i na kratko blokirao ulaz i izlaz kamiona. Iako je prvobitno najavljen kao građanski protest, uz ekološka udruženja u organizaciji skupa ipak su učestvovale i opozicione partije.\nTags: Bor, ekologija, grad bor, protest, protest protiv aerozagađenja\nPrevious Zoo vrt sutra obeležava Dan zaštite divljih životinja\nNext Prijem za delegacije iz bratskih gradova povodom Dana grada Bora


Radio Šumadinac > Forum > OPŠTI FORUMI > Sport > Stefanovicu srebro, Arunovic bronzana na Svetskom kupu\n29.03.2014 16:53 #1\nStefanoviću srebro, Arunović bronzana na Svetskom kupu\nFORT BENING - Reprezentativci Srbije u streljaštvu Milutin Stefanović i Zorana Arunović osvojili su danas srebrnu i bronzanu medalju na Svetskom kupu u američkoj vojnoj bazi Fort Bening.\nStefanović je kao debitant došao do velikog uspeha i srebrnog odličja u gađanju vazdušnom puškom postigavši rezultat od 209,3 krugova.\nTrijumfovao je Rus Nazar Luginec sa 209,4, dok je bronza pripala Izraelcu Sergeju Rihteru sa 186,9 krugova.\nArunovićeva je u gađanju vazdušnim pištoljem osvojila bronzu sa 180,9 krugova.\nZlato je pripalo Bugarki Antoaneti Bonevoj sa 203,6, a srebro Indijki Heni Sidhu sa 200,8.\nMinistar omladine i sporta Vanja Udovičić čestitao reprezentativcima Srbije u streljaštvu medalja.\n"Ponosni smo na vas i na vaše medalje. Rezultati Zorane koja nas je već navikla na sjajne uspehe, i Milutina koji je kao debitant došao do srebra pokazuju da je streljaštvo sport u kojem ćemo još dugo moći da računamo na medalje i uspehe. Želim vam uspešan nastavak sezone i sreću i dobre rezultate i na predstojećim takmičenjima", navodi se u čestiki ministra Udovičića.


Predsjednik Marković: U drugom kvartalu godine rast ekonomije dostigao 5,1 odsto\nDatum objave: 29.09.2017 16:08 | Autor: SLUŽBA ZA ODNOSE S JAVNOŠĆU VLADE CRNE GORE\nVideo: Odgovori predsjednika Vlade Duška Markovića na pitanja novinara nakon otvaranja fabrike za proizvodnju i preradu mesa kompanije Franca\nCrna Gora u prvih šest mjeseci bilježi snažan rast ekonomije, koji je u drugom kvartalu 2017. godine dostigao 5,1 odsto, a za pola godine 4,2 odsto. izjavio je predsjednik Vlade Duško Marković u Bijelom Polju, gdje je danas otvorio fabriku za proizvodnju i preradu mesa kompanije Franca.\nKomentarišući najnovije istraživanje ekonomskog rasta, premijer je naglasio da je to pitanje i politike i standarda, šanse za veći kvalitet života u Crnoj Gori i dodao: „Imamo rast ekonomije u drugom kvartalu 5.1 odsto i to u uslovima kada imamo pad proizvodnje električne energije zbog suša preko 66 odsto. Nikada Crna Gora nije imala rast svog GDP a da nije imala istovremeno rast u proizvodnji električne energije, a mi, pored pada od 66 odsto u proizvodnji električne energije u drugom kvartalu, imamo rast 5.1 odsto naše ekonomije, a za šest mjeseci 4.2 odsto. Dakle, ova Vlada je uspostavila dobru platformu, obezbijedila stabilnost javnih finansija, dobro se pozicionirala na međunarodnom finansijskom tržištu.\nPodsjećajući na pozitivne ocjene koje je Vlada dobila od MMF-a i Svjetske banke kada je u pitanju kvalitet i način upravljanja ekonomijom i finansijama, premijer je rekao: „Svjetska banka će noćas izaći, moguće i sa predlogom o kreditnom rejtingu Crne Gore. Sa nestrpljenjem čekamo tu odluku, odnosno stav Svjetske banke i naravno, ovo što se dešava u ekonomiji. Želim da vas podsjetim da smo mi sada na kraju trećeg kvartala, a u trećem kvartalu imamo fantastičan rast u našoj turističkoj privredi“.\nNaglašavajući posvećenost Vlade rastu ekonomije, predsjednik Marković je ocijenio da su ta pitanja važnija za sve slojeve društva, nego iracionalna borba sa opozicijom, „koja ne može sama sebe da sredi, a ne da sredi stanje u državi“.\nGovoreći o odnosu Vlade prema državnom Univerzitetu, predsjednik je podsjetio da je Univerzitet u centru Vladine politike i kada se tiče i visokog obrazovanja i ukupne obrazovne politike, te da su u tom cilju odobreni značajni budžetski izdaci, koji ukjlučuju i nove troškove vezane za besplatne osnovne i magistarske studije.\n„Ovi podaci govore da Vlada ne da ima bilo koju ambiciju plekanja u nadležnosti i poslove Univerziteta, nego da podstiče Univerzitet u ostvarivanju svoje misije i svoje uloge u crnogorskom društvu. Problemi i razlike su nastale jer je nakon odluke Vlade da se sjedište Više medicinske škole u Beranama i ove godine zadrži u Beranama. To opredeljenje Vlade proizilazi iz naše analize, naših argumenata“, izjavio je premijer.\n„Zamislite da Vlada donosi odluke, a da one ne obavezuju nikoga, a posebno kada su te odluke donijete i proizilaze iz izvornih nadležnosti Vlade. I u tom smislu su članovi Upravnog odbora Univerziteta koji su iz reda Vlade, a njih je samo pet – Upravni odbor broji 15 – pokrenuli inicijativu za razrješenje rektorke zbog nepoštovanja odluke Vlade i neizvršavanja odluke Vlade. Sva priča i model studiranja na Višoj medicinskoj školi u Beranama nije u duhu onoga što je Vladina odluka. Dakle, ostavljam sada stvari Upravnom odboru Univerziteta, Senatu, rektoru, ja nemam tu nikakav problem sa tim, čudi me da je rektorka uputila meni takvu poruku. Kao što znate ja takvu poruku nisam upućivao ni rektorki ni bilo kome, čak veoma, lično, poštujem rektorku, ali ovo je državni posao, oko državnog posla nema pogađanja. U državnom poslu se moraju poštovati nadležnosti i izvršavati odluke“, rekao je premijer.\nPredsjednik Vlade je prokomentarisao i poruke dijela opozicije da je „lopta kod DPS-a“ i da očekuju datum izbora.\n„Još jedno razočarenje koje dolazi iz dijela opozicije. Opozicija, odnosno dio građanske opozicije, kako sebe nazivaju, se nije ni morala sastajati da bi nam poslala onakvu poruku, jer te poruke govore i kolektivno i pojedinačno. Dakle, jasno se potvrđuje da iskazuju neodgovornost i ... prema svojoj državi i institucijama i prema novcu koji troše za poslaničke mandate koje su dobili na izborima 2016., a koje osporavaju. Njihova nedoslednost i nepoštovanje se sada odnosi i na međunarodnu zajednicu i na relevantne međunarodne faktore koji su priznali izbore u CG“ ocijenio je predsjednik.\nNaglašavajući da su izborno zakonodavstvo uvijek do sada u crnogorskoj praksi radile političke stranke u konsenzusu u okviru Parlamenta, Marković je poručio:\n„Dakle, sada kao zamjenik predsjednika DPS-a im kažem da već u ponedeljak DPS ih u Parlamentu čeka da razgovaramo o ispunjavanju preporuka OEBS-a i ODIR-a, u smislu unapređenja izbrornog zakonodavstva. Ako oni i dalje ostaju pri svom zahtjevu da je datum novih izbora, odnosno ponovljenih izbora trenutak kada treba da se vidimo za stolom u Parlamentu, onda želim da ih obavijestim da je datum sledećih izbora oktobar 2020. godine“.\nOdgovarajući na pitanje o eventualnoj kandidaturi predsjednika DPS-a Mila Đukanovića na predstojećim predsjedničkim izborima, premijer je kazao: „Gospodin Đukanović je predsjednik naše stranke i čovjek koji ima u našoj stranci nesporan i najjači autoritet. Takođe vas podsjećam da je naša stranka stranka koja funkcioniše po Statutu i procedura utvrđivanja kandidata za predsjedničke izbore je tek u toku“, dodavši da će nakon sprovedene procedure, za mjesec ili mjesec ipo, DPS izaći sa svojim kandidatom za predsjednika.\nNa pitanje da li će Vlada uputiti protestnu notu Hrvatskoj zbog njihovog Zakona o braniteljima, u kojem piše da je Crna Gora izvršila agresiju na Hrvatsku, predsjednik Marković je rekao da ne može da prati šta se dešava u hrvatskom parlametnu i dodao da će tu tvrdnju provjeriti preko Ministarstvo vanjskih poslova.\n„Hrvatska je prijateljska zemlja, Hrvatska je zemlja sa kojom nemamo otvorenih pitanja, iako imamo izazove vezano za granicu. Hrvatska je zemlja koja je uz Crnu Goru i kad je u pitanju bila naša integraija u NATO i EU. Ne vjerujem pravo da vam kažem u bilo kakve probleme," zaključio je predsjednik Vlade.


Periskop - datum: 2015-06-10 PODACI ROSTATA Najmanji pad priliva turista iz Rusije\nCrna Gora i Hrvatska evidentirale su u prvom kvartalu ove godine najmanji pad broja turista iz Rusije. Turistički priliv, odnosno putovanja Rusa u inostranstvo, smanjio se u prvom kvartalu 40 odsto, prema podacima Rostata.\nNajmanje gubitaka evidentirale su Crna Gora, osam odsto, i Hrvatska, tri odsto. Španija, Italija i Grčka izgubile su 41 odsto, 31 odsto i 29 odsto od ruskog turističkog priliva, navodi se na portalu Rosturizma.\nTursku je ove godine posjetilo za trećinu ruskih turista manje, a posjeta Rusa Egiptu smanjena je za četvrtinu, dok je Kipar izgubio 10 odsto turista sa ruskog tržišta. Austrija, Njemačka, Francuska i Češka izgubile su od 30 do 50 odsto ruskih turista.\nStručnjaci povezuju smanjenje potražnje prije svega s rastom kursa dolara i eura.


Košarka - Kesar doveo “Tamiš” do pobede nad OKK “Beograd”\nNapisano u kategoriji Košarka, 12 marta, 2017\nKošarkaši “Tamiša” uspeli su da pred svojom publikom u Pančevu u 20.kolu Košarkaške lige Srbije, ostvare značajnu pobedu i to protiv neugodne ekipe OKK “Beograd”, rezultatom 78:70, po četvrtinama: 21:22, 20:21, 17:16, 20:11).\nVeoma teška, ali i na momente neizvesna utakmica odigrana je sinoć u Hali sportova “Strelište”. Iako košarkašima “Tamiša” raspored odigravanja utakmica nije išao na ruku, jer su u poslenjih šest kola igrali sa ekipama iz gornjeg dela tabele, sinoć su na terenu pokazali borbenost i volju za pobedom. Najveći doprinos Pančevcima dao je Igor Kesar, koji se posle neugodne bolesti vratio na teren i svojom igrom podstakao ostale igrače koji su zajednički svoj tim doveli do zaslužene pobede.\nIgor Kesar je bio i najefikasniji među igračima domaće ekipe sa 18 poena. Dvocifreni su bili još: Dušan Milošević 15 i Dušan Vuletić sa 10 poena.\nEkipa “Tamiša” posle 20.kola Košarkaške lige Srbije zauzima osmo mesto na tabeli sa 29 bodova, koliko ima i sedmoplasirani “Napredak Rubin”. Narednog vikenda “Tamiš” gostuje upravo ekipi “Napretka” u Kruševcu.


POREZ NA IMOVINU: Za dug od 50.000, kamata 6.000 dinara - BGnekretnine blog\nPOREZ NA IMOVINU: Za dug od 50.000, kamata 6.000 dinara\nlokalna samouprava, porez na imovinu, Sekretarijat za finansije grada Beograda, zatezna kamata\nNovosti 025 Aug 2016\nGrađanima koji ne plate porez na imovinu u roku naplaćuju se godišnja zatezna kamata od 12 odsto po danu kašnjenja i prekršajna kazna od najmanje 5.000 dinara.\nGrađanima koji nisu platili treću ratu poreza na imovinu do 15. avgusta već od 16. počela je da se obračunava zatezna kamata, koja na dug od 50.000 dinara može da dostigne i 6.000 dinara za godinu dana.\nUz godišnju kamatu od 12 odsto, dužnici mogu da očekuju i prekršajnu prijavu, a na kraju i prinudnu naplatu ako ne namire poreska dugovanja.\n- Kamata se obračunava automatski svima koji nisu platili, pa bilo to 10 ili 100.000 dinara. Trenutno je dnevna kamata oko 17 dinara za dug od 50.000 - kažu u jednoj od lokalnih poreskih administracija u Beogradu.\nZakon o poreskom postupku i poreskoj administraciji od 2014. ne predviđa slanje opomena građanima koji nisu platili svoje obaveze, ali poreznici ih i dalje šalju. Ipak, da li će opomena stići posle jedne ili nekoliko nedelja, nema pravila kad se pogledaju opštine širom Srbije.\nU Sekretarijatu za finansije Grada Beograda kažu da se opomena dostavlja poreskom obvezniku koji nije platio porez i njom se nalaže da dospeli iznos plati odmah, a najkasnije u roku od pet dana od dana prijema opomene, i to s obračunatom kamatom. Takođe, opomena sadrži i poruku dužniku da u roku od pet dana može da raspravi o spornim pitanjima u vezi s vrstom i iznosom poreza dospelih za naplatu.\n- Uprava javnih prihoda planira da ove godine građanima koji ne plaćaju svoje obaveze u rokovima propisanim zakonom dostavi opomene već u septembru - navode u Sekretarijatu.\nTakođe, nema pravila ni u kom će trenutku biti podneta prekršajna prijava, pa tako u pojedinim opštinskim poreskim administracijama ističu da ovoj meri pribegavaju kad je dug veći od 100.000, a u drugim kad pređe 200.000 dinara. Najmanja kazna koju prekršajni sudija može da odredi jeste 5.000 dinara. Za velike dužnike prekršajna prijava obično ide u paru s prinudnom naplatom.\nSkidaju s plate\n- Prinudna naplata se obavlja preko plate ili prodajom nepokretnosti. Obično se pre toga iscrpu sve mogućnosti da se s dužnikom napravi neki dogovor, odnosno da mu se pomogne da plati svoje obaveze. Donedavno smo nudili otplatu u ratama uz otpis kamate, a i sada postoji mogućnost da se napravi neka vrsta reprograma - objašnjavaju u jednoj od lokalnih poreskih administracija.\nPoreznici nezvanično kažu da su u povoljnijoj situaciji oni dužnici koji s vremena na vreme uplaćuju po deo novca i tako smanjuju svoja dugovanja. To, kako navode, govori da dužnik želi da plati svoja dugovanja, ali možda ima neke finansijske probleme.


Tanjug 8. decembra 2018. 13:21\nBEOGRAD – Svi privatni vrtići koji su u sistemu subvencija Grada Beograda ubuduće će uz prijavljenu dolaznost dece morati da dokumentuju i broj poručenih obroka za taj mesec kako bi im se isplatila refundacija, izjavio je gradski sekretar za obrazovanje i dečju zaštitu Slavko Gak.\n„Ovu meru uveli smo nakon vanredne kontrole privatnih vrtića tokom koje je Prosvetna inspekcija u oko 50 privatnih vrtića upoređivala prijavljenu dolaznost i broj poručenih obroka od ketering službi“, rekao je Gak za današnje „Večernje novosti“.\nOn je poručio da kontrola daje prve rezultate te da je prosečna prijavljena dolaznost dece u privatnim vrtićima sada za oko 10 odsto manja u odnosu na period pre vanredne kontrole.\nGak je najavio i strožije uslove za otvaranje privatnih predškolskih ustanova.\n„Sa Ministarstvom prosvete se radi na novom Pravilniku kojim će se pooštriti uslovi za otvaranje privatnih vrtića a njemu će morati da se, u razumnom roku, prilagode i već otvoreni vrtići – rekao je Gak i istakao da će kontrole privatnih vrtića i dalje biti rigorozne.\n„Ovo je sektor u kome zahtevamo apsolutno poštovanje svih pravila i procedura budući da se tiče velikog broja mališana i da su bezbednost i dobri uslovi za decu kriterijumi sa kojima nema kompromisa“, zaključio je Gak.


Kurti najavio paket mjera za pomoć građanima – Radio Gora\nKurti najavio paket mjera za pomoć građanima\nKosovski premijer Aljbin Kurti izjavio je danas da se Kosovo suočava sa inflacijom i poskupljenjima, kao i ostatak svijeta, kako je dodao, i najavio paket mjera za pomoć građanima, sa porukom da je Vlada na njihovoj strani.\nKurti je na Fejsbuku poručio da ima više faktora koji utiču na inflaciju. On je istakao, da je usljed pandemije lanac snabdevanja prekinut, da je potrošnja veća od proizvodnje, a cijena energije porasla na globalnom nivou, ali je dodao i da postoje pojedinci koji u takvoj situaciji profitiraju.\n“Posljednjih dana svijedoci smo kampanje koja za povećanje cijena pokušava da okrivi Vladu. To s jedne strane ima za cilj otvaranje prostora manipulatorima kako bi podigli cijene pod izgovorom da cijene i u okruženju rastu, bez obzira da li postoji povećanje troškova ili ne. S druge strane, da stimuliše nervozu i paniku među građanima da će cijene porasti, što ima za cilj pražnjenje rafova, koje uzrokuje porast cijena”, pojasnio je Kurti, podsjećajući na veštački izazvanu nestašicu brašna na početku pandemije.\nKurti je pozvao građane na smirenost i strpljenje i istakao da Vlada radi na paketu mjera za pomoć građanima.\nOn je poručio građanima da ih ignorišu neproverene glasine, jer je “Vlada na strani građana”.


Vulinova privatizacija države - Demokratska stranka\n23.03.2018. / Intervjui\nIzvesno je da se, sve češće, susrećemo sa neodgovornošću pojedinih aktera na političkoj sceni Srbije i njihovim uticajem na ugrožavanje Ustavom i zakonima propisanih nadležnosti, prava i obaveza, kako organa javne vlasti, tako i građana. Svedoci smo, gotovo svakodnevne, zloupotrebe državnih institucija i degradacije pravnog poretka kojom se urušava civilizacijski nivo u društvu i usporavaju promene vrednosnog sistema. Primera selektivne i/ili proizvoljne primene propisa i procedura je više. Setimo se javne rasprave u Narodnoj skupštini Republike Srbije, tokom koje je narušena zaštita tajnih (iz službenih evidencija MUP-a i teritorijalnog organa Ministarstva odbrane) i podataka o ličnosti narodnog poslanika Zorana Živkovića. Takav postupak je pokazatelj izostanka elementarne demokratije i uzurpacije vlasti i nedopustiv je u pravnoj državi. Plasiranje ličnih podataka u najširu javnost nije bilo u interesu javnog poretka, već dnevne politike. Poslednji primer je naredba ministra odbrane o “merama zaštite tajnih i službenih podataka i dokumenata”. Prema saopštenju Vojnog sindikata Srbije, naredbom se reguliše obaveza da zaposleni u Vojsci Srbije i Ministarstvu odbrane (MO) potpišu izjavu saglasnosti o privremenom oduzimanju njihovih privatnih mobilnih telefona.\nSaopštenje MO da je aktualna naredba ministra zasnovana na Zakonu o tajnosti podataka i Zakonu o Vojsci Srbije, te da se njom bliže uređuje način korišćenja telekomunikacionih uređaja u prostorijama u kojima se obrađuju i čuvaju tajni podaci, ne otklanja sumnju u mogućnost i nameru zloupotrebe lične imovine i podataka zaposlenih. Naime, zakon i podzakonska akta, kojima se reguliše uspostavljanje postupaka i mera zaštite tajnih podataka, potiču iz 2009. i 2011. godine. Tim propisima, pored ostalog, uređeni su fizičko-tehnička i zaštita podataka u informaciono-komunikacionim sistemima koji su od interesa za odbranu i bezbednost, radi sprečavanja štete po interese Republike Srbije. Regulisano je ko može biti korisnik tajnih podataka, zatim pravo pristupa istima, vršenje nadzora i inutrašnje kontrole nad postupanjem sa tajnim podacima i drugo – do kaznenih odredbi.\nNavedeno ukazuje da su, pre više godina, stvoreni normativno-pravni uslovi da rukovodioci organa javne vlasti preduzmu mere iz svoje nadležnosti. Nadležnost rukovodioca, svakako, podrazumeva obavezu procene bezbednosnih rizika kojima se stvaraju mogućnosti za kompromitaciju tajnih podataka, ali i poštovanje propisa iz oblasti zaštite podataka o ličnosti i privatnosti istih. Diskutabilan je pokretački motiv ministra odbrane da sada i na ovakav način “bliže uredi” već uređeno i to u sistemu gde su svi pripadnici bezbednosno provereni i pod stalnim su opservacijom bezbednosnih službi. Svrsishodnije bi bilo da je išta preduzeto po pitanju razmatranja odgovornosti i preduzimanja mera za neizvršavanje obaveza iz važeće regulative.\nPrivatizacija državnih organa ne doprinosi uspostavljanju mehanizama koji obezbeđuju zaštitu tajnih i ličnih podataka. Stanje u toj oblasti je zabrinjavajuće i predstavlja delikatan problem. Svašta se piše i svakako se priča, bez razmišljanja o posledicama iskazanih reči. Pojedini državni zvaničnici ne razlikuju dobro od zla, niti svoju korist od očigledne štete. Učestalo predočavanje (domaćoj i međunarodnoj) javnosti podataka o vrsti, broju, stanju,…raspoloživog (i poželjnog) naoružanja i vojne opreme, zatim materijalnim (ne)mogućnostima “oslonca na sopstvene snage i sredstva”, pokazateljima koji predočavaju stanje morala u Vojsci Srbije i drugim, ukazuje o odsustvu svesti o javnom interesu. Pojedini postupci mogu se okarakterisati kao krivično delo i iziskuju reakciju nadležnih organa. U protivnom, tolerancija pospešuje samovolju i obesmišljava tvrdnju da niko nije iznad zakona.\nNa kraju, treba imati u vidu da pravo na zaštitu podataka o ličnosti i privatnosti nije apsolutno i da, u izuzetnim situacijama, može biti narušeno, ukoliko je pretežnija potreba zaštite interesa Republike Srbije. Izuzetnost podrazumeva da ne postoji pravni osnov da se zaposlenima oduzimaju mobilni telefoni na mestu rada, ukoliko oduzimanje ne služi svrsi vođenja predkrivičnog, krivičnog ili prekršajnog postupka. Poenta je u sprečavanju zloupotreba, kako pojedinaca, tako i nadležnih organa, te primeni kaznenih odredbi zakona za prekršioce regulative. Za očekivati je da ministar odbrane, sa svojim saradnicima, osmisli drugačiji način sprečavanja zloupotrebe multimedijalnih uređaja u određenim administrativnim i bezbednosnim zonama i prostorijama u kojima se čuvaju, koriste, obrađuju i uništavaju tajni podaci. Ne manje bitno je da i sam prestane sa saopštavanjem podataka koji su mu povereni ili do kojih je na drugi način došao, a od nacionalnog su interesa.\nAutor: Petar Radojčić, general-potpukovnik (u penziji), član Glavnog odbora Demokratske stranke


Protest "Žena u crnom": Stop rasizmu protiv izbeglica\nPovodom međunarodnog dana borbe protiv rasizma "Žene u crnom" organizvale su danas, u Knez Mihailovoj ulici, mirovnu akciju "Stop rasizmu protiv izbeglica", a koordinatorka ove nevladine organizacije Staša Zajević poručila je da treba ulagati više u bezbednost građana umesto u zaštitu spoljne granice.\nMeđu izbeglicama je i mnogo dece\nOna je u izjavi novinarima rekla da su "Žene u crnom" odlučile da organizuju mirovnu akciju pošto je cela Evropa, ali i region, zapljusnut hajkom i talasom neprekidne mrženje, rasizma, fašizma, kako na nivou institucija, tako i društva.\n- Plašimo se da ono što se dešavalo tokom Drugog svetskog rata - Evropa koncentracionih logora, bodjikavih žica, isključivanje zbog različitosti, nije samo prošlost, već se ponavlja i danas - naglasila je Zajović.\nZajović kaže da je sraman sporazum EU i Turske, smatrajući da je taj sporazum "sproveo najstrašniju humanitarnu katastrofu nakon Drugog svetskog rata".\n- Ljudi bežeći od rata moraju da traže nove rute, što je izazvalo najsmrtonosniju godinu na Mediteranu. Zaglavljeni su u Srbiji i nemaju izlaza nego da traže drugačije puteve dolaska do zapadne Evrope, što je sve teže jer se ograde sve više šire - primetila je Zajović.\nUmesto što ulažu ogroman novac u zaštitu granica, bolje da tao iskoriste da izbeglicama obezbede osnovna ljudska prava i bezbednost, poručila je Zajović.\nU potrazi za novim rutama, mnoge izbeglice su poginule\n- Oni ne beže samo zato što su siromašni, jer takvih ima u Srbiji koliko god hoćete, već beže od rata za koji su odgovorni diktatorski režimi u tim zemljama, ali i geostrateški ineteresi i Evrope - navela je Zajović.\nZbog toga, dodala je, poruke današnjeg supa su i "Zaustavite rat, a ne izbeglice", i "Zaustavite izgradnju žičanih ograda i zidova - otvorite granice".\nSkup Žena u crnom, čije članice su nosile transparente sa porukama protiv rasizma, mržnje, u centru Beograda obezbeđivala je policija.\nTREĆI DAN PROTESTA OSMAKA Mirna šetnja, neuporedivo manje okupljenih nego juče, ali i BAKLJA (VIDEO)


CEM: Dobar provod bez alkohola! - Plava voda\nVolonterke i volonteri CEM-a jučer su, povodom Svjetskog dana borbe protiv alkoholizma, organizovali uličnu akciju „Healthy Mobile Bar“ (Zdravi mobilni bar) za sve građane Travnika.\nIstraživanja su pokazala da je alkohol prva psihoaktivna supstanca sa kojom mladi eksperimentišu u svom životu, a činjenica da se on nekontrolisano promoviše na svakom koraku i da im je vrlo lako doći do njega, dodatno komplikuje problem. Djeca i mladi bi trebali biti zaštićeni od toga, na način da relevantne institucije i organizacije djeluju preventivno, kao i roditelji, nastavno osoblje, odnosno svi oni sa kojima su mladi svakodnevno u kontaktu.\n„Healthy Mobile Bar“ je aktivnost koja na kreativan način kopira atmosferu u stvarnim kafićima, sa jednom velikom i bitnom razlikom – nema alkoholnih pića. Učesnicima, odnosno „gostima“ su dostupni besplatni voćni sokovi i kokteli, muzika, DJ, kao preduslovi za dobar provod, a alkohol, koji to nije, u potpunosti je zabranjen.\nAkcija je, pored navedenog, uključivala i niz zabavnih ekipnih igara za djecu i njihove roditelje, srednjoškolce, kao i mali edukativni dio o opasnostima konzumiranja alkohola.\nMladima je potrebno dati i pozitivne uzore, uspješne ljude koji ne konzumiraju alkohol, te im to pokazati i vlastitim primjerom. Poziv da ne konzumiraju alkohol, ništa ne znači, ako ga se, osoba koja ga je uputila, ni sama ne pridržava.\nAkcijom „Healthy Mobile Bar“ mladi ljudi su poslali snažnu poruku svojim vršnjacima, ali i ostalim građanima Travnika i BiH, da alkohol nije uslov za dobar provod, da se mogu mnogo bolje zabaviti bez njega, a to su i pokazali kroz odličnu atmosferu koju su napravili na centralnom trgu u Travniku.\nCEM: Dobar provod bez alkohola! was last modified: April 2nd, 2017 by plavavoda\nalkoholCentar za edukaciju mladihTravnik\nFestival „Klima bez dima“ u Travniku\nOgledalce, ogledalce… Ružni ste na fotkama, a...


SMANJEN BROJ KREDITNIH KARTICA I TEKUĆIH RAČUNA\nUdruženje banaka Srbije je izdalo saopštenje da se analizom podataka za decembar 2009. godine zaključno sa 31. januarom ove godine došlo do značajnije stabilizacije kreditnih aktivnosti, odnosno blagog porasta kredita za kompanije i stanovništvo. Kako se nastavlja trend kreditnih aktivnosti to se može tumačitii dobrim signalima za izlazak iz krize. Stanje kredita pravnih lica i preduzetnika 31. januara je 1.031.588 miliona dinara (1.003.606 miliona 31.12.2009.) i predstavlja povećanje od 2,8% u odnosu na kraj prethodne godine. Kod kredita stanovništvu jedino su rasli stambeni krediti i za adaptaciju, ukupno 2,3% u odnosu na kraj decembra 2009. godine.\nNa kraju prošle godine od 71.173 stambena kredita 47.958 su osigurani od Nacionalne korporacije za osiguranje stambenih kredita. Ukupan iznos odobrenih kredita je 2.192 miliona evra a učešće docnje je 0,7%.


Svaki deseti novoupisani Austrijanac porijeklom iz BiH – Glas TK\nredakcija 26. February 2019.\nMilion ljudi napustilo BiH u poslijeratnom periodu\nViše studija, analiza i izvještaja objavljeno je prošle godine koji pokazuju zabrinjavajuće negativne trendove iseljavanja iz BiH, pišu Nezavisne novine.\n“Niska stopa rađanja, uz visoku stopu imigracije mladih i obrazovanih u napredne zemlje Evrope, pogoršavaju demografske pritiske i ozbiljno utiču na ekonomski potencijal i troškove pružanja usluga”, navode u izvještaju.\n“Međutim, treba takođe znati da je od 2000. godine globalno stanje takvo da su migracije znatno izraženije. Takođe, BiH je u ratu trajno napustilo 527.000, a u poslijeratnom periodu milion ljudi“, rekao je Pašalić za “Nezavisne”.\n“Tužni smo kada vidimo koliko talentovanih ljudi napušta zemlju u potrazi za prilikama koje ne mogu naći ovdje. Nadamo se da će se nove vlasti suočiti s ovim izazovom i preduzeti odlučne korake da olakšaju poslovanje u BiH”, rekao je Salinas.\nPrevious Post: Počinju 15. dani mladih Tuzle\nNext Post: U bolničkoj sobi griju se svojom grijalicom i posteljinom


Peticija Austriji: Oslobodite Divjaka | Politika | DW | 13.07.2011\nPeticija Austriji: Oslobodite Divjaka\n„Jovan Divjak treba da bude oslobođen“, poručili su sarajevski intelektualci, umetnici i drugi građani koji su danas potpisali peticiju, upućenu vladi Republike Austrije.\nGrađani Sarajeva potpisuju peticiju\nIspred austrijske ambasade u Sarajevu intelektualci i umetnici iz glavnog grada Bosne i Hercegovine organizovali su potpisivanje pisma u kojem se od Austrije traži da se penzioniranom generalu bivše Armije BiH Jovanu Divjaku „odmah omogući povratak u BiH, jer protiv njega ne postoji međunarodna poternica“.\nInicijator potpisivanja, režiser Haris Pašović rekao je da se proces protiv Divjaka „nepotrebno politizuje“. „Ne radi se samo o Jovanu Divjaku, već o svakom građaninu BiH, jer po ovom principu svako od nas, u bilo kojoj zemlji, može biti zaustavljen na zahtev Srbije, a to nije prihvatljivo“, rekao je Pašović.\nPrvi predsednik parlamenta nezavisne BiH Miro Lazović potpisuje peticiju\nGrađani Sarajeva su i ovim činom izrazili podršku generalu Armije BiH, koji je u Austriji uhapšen pre više od četiri meseca i koji još čeka odluku austrijskih vlasti o izručenju. Divjak je uhapšen na osnovu poternice Srbije, a tužilaštvo u Beogradu tereti ga za navodni ratni zločin u bivšoj Dobrovoljačkoj ulici u Sarajevu 3. maja 1992. godine.\nIzručenje Jovana Divjaka u međuvremenu je zatražila i BiH jer istragu o slučaju „Dobrovoljačka“ od 2005. godine vodi i glavno Tužilaštvo BiH. Kako BiH i Srbija još uvek nisu potpisale Sporazum o saradnji u progonu osumnjičenih za ratne zločine, dupliranje sudskih procesa i dalje ugrožava odnose između dveju zemalj.\nNeefikasnost institucija BiH\nHapšenje Jovana Divjaka otvorilo je brojna pitanja u BiH, uključujući i efikasnost državnog Tužilaštva u kojem, od 2005. godine, bar za javnost, nije bilo značajnijih pomaka u predmetu „Dobrovoljačka“. Prema analitičarima, to je Srbiji otvorilo mogućnost da i dalje manipuliše činjenicama o ratnim zbivanjima u BiH.\nDivjak već četiri meseca čeka na odluku Suda u Beču\nDivjak, koji je u Dobrovoljačkoj 3. maja 1992. godine izdao komandu: „Ne pucaj“, tražio je da se slučaj što pre reši pred domaćim pravosuđem kako bi se konačno prestalo sa manipulacijama, jer su mediji i zvaničnici u Srbiji i Republici Srpskoj godinama dezinformisali javnost o broju poginulih vojnika bivše JNA u Dobrovoljačkoj ulici u Sarajevu.\nNesuglasice u timu BiH koji zastupa Divjaka\nNevladine organizacije u BiH zameraju vlastima to što su, umesto zahteva za bezuslovno oslobađanje, od Austrije zatražile izručenje generala Divjaka i što se nisu aktivnije zauzele za njegovo oslobađanje, jer je i Haški sud ustanovio da nema dokaza koji bi mogli da ga terete za navodne ratne zločine u bivšoj Dobrovoljačkoj ulici.\nPrema informacijama Dojče velea, slučaj su dodatno zakomplikovale nesuglasice, pa i svađe između pojedinih zvaničnika BiH i članova advokatskog tima koji u Beču zastupa Jovana Divjaka. U Ambasadi BiH u glavnom gradu Austrije danas (13.7.) nisu bili u prilici da daju bilo kakve informacije o toku ekstradicionog procesa.\nMedijska slika u BiH nakon hapšenja generala Armije BiH Jovana Divjaka znatno se promenila, a neki smatraju da je na nivou one iz 1991. godine. Mediji u RS i Federaciji BiH duboko su podeljeni oko ovog slučaja. (13.03.2011)\nKljučne reči jovan divjak\nTrajni link https://p.dw.com/p/11uCF\nNacionalisti su pobedili 07.04.2017\nČetvrt veka nakon početka rata u Bosni i Hercegovini – vreme je da se sumiraju posledice: Evropa u BiH, na žalost, nije branila svoje sopstvene vrednosti, a nacionalizam ne samo da je postao moguć, već je i nagrađen.


Lukašenko: Moramo ojačati vojni savez, Rusija se ne može sama boriti protiv NATO-a | Kosova.info\nDom|Najnovije|Lukašenko: Moramo ojačati vojni savez, Rusija se ne može sama boriti protiv NATO-a\nBjeloruski predsjednik Aleksandar Lukašenko je, zbog vjerovatnog pridruživanja Švedske i Finske NATO-u, pozvao na jačanje Organizacije ugovora o kolektivnoj sigurnosti (CSTO), vojnog saveza predvođenog Rusijom koji je nastao kao protuteža NATO-u.\nCSTO mora konsolidirati svoj status u međunarodnom sistemu kontrole i podjele vlasti – kazao je Lukašenko na sastanku te organizacije u Moskvi, prenosi bjeloruska novinska agencija Belta.\nLukašenko, koji se često naziva “zadnjim ebropskim diktatorom”, opravdavao je rusku invaziju na Ukrajinu gomilanjem snaga NATO-a u istočnoj Evropi. Uz Rusiju i Ukrajinu, u CSTO-u su bivše sovjetske republike Armenija, Kazahstan, Kirgistan i Tadžikistan, ali ni jedna od članica nije poslala svoje vojnike u pomoć Rusiji.\nNo, pošto je invazija počela i s bjeloruskog teritorija, Zapad je uz Moskvu sankcionisao i Minsk. U nedjelju je bjeloruska vlada objavila da je država zbog uvedenih sankcija izgubila između 16 i 18 milijardi dolara.


Mihajlović: Domaće firme sklonjene sa Koridora 11 jer nisu htele da rade — ZoomUe\nMihajlović: Domaće firme sklonjene sa Koridora 11 jer nisu htele da rade\nby Marija Vranic · avgust 9, 2018\nUB – Deonica Koridora 11 od Uba do Lajkovca će biti sanirana do kraja novembra, izjavila je ministarka saobraćaja i građevine Zorana Mihajlović, a taj posao će uraditi konzorcijum kineske Šandong haj spid grupe i azerbejdžanski Azvirt, pošto domaće firme “Planum” i Putevi Užice nisu htele da rade taj posao po projektu.\nMihajlovićeva je podsetila da je deonica Ub-Lajkovac bila problematična i da su na njoj radili konzorcijium Planum i Putevi Užice i da je pretrpela ozbiljne probleme.\n“Mi smo reagovali i Putevi Užice i “Planum” su odbili da rade na sanciji te deonici prema projektu koji je za sanaciju napravljen. Mi smo prošle nedelje ta dva izvođača potpuno sklonili sa gradilišta i pustili garancije i naplatili u budžet 350 miliona dinara. U utorak je angažovan drugi izvođački konzorcijum Šandong – Azvirt, koji ima rok da to završi do kraja novembra”, navela je Mihajlović.\nby Zoran Đurović · Published april 4, 2017\nOpet niz-ali pobeda (video)\nNext story Počela rekonstrukcija krova na užičkoj gradskoj kući\nPrevious story Na samom startu derbi (VIDEO)